Oxu.az - Müəllif Hüquqları Agentliyi ermənilərin növbəti musiqi oğurluğu haqqında açıqlama yayıb\nOxu.Az-ın APA-ya istinadla xəbərinə görə, Rusiyanın “Telekafe” kanalında yayımlanan “Путешествие за вкусом” verilişinin 2017-ci ilin 8 yanvar tarixində efirə gedən “erməni mətbəxinə” həsr edilən buraxılışında görkəmli Azərbaycan bəstəkarı Ələkbər Tağıyevin bəstələdiyi “Sən gəlməz oldun” mahnısının musiqisi fon musiqisi kimi səslənib və həmin musiqinin erməni musiqisi olduğu barədə təəssürat yaradılıb:\n““Sən gəlməz oldun” adlı mahnı tanınmış Azərbaycan bəstəkarı Ələkbər Tağıyevin ən məşhur mahnılarından biridir. Musiqisi bəstəkar Ə. Tağıyevə, sözləri isə Mədinə Gülgünə aid olan “Sən gəlməz oldun” mahnısı 1973-ci ilin 15 mart tarixində Müəllif Hüquqları Agentliyində (Agentlik həmin vaxt Ümumittifaq Müəllif Hüquqları Agentliyinin Azərbaycan Respublikası Şöbəsi adlanırdı) qeydiyyata (uçota) alınıb və Azərbaycan musiqi kimi tanınır. Bütün arxiv sənədlərindən də göründüyü kimi "Sən gəlməz oldun" mahnısı Azərbaycan müəlliflərinə məxsusdur və ermənilər yalnız bu mahnının musiqisini ifa edirlər. Lakin mahnının müəlliflərinin adlarının və mənşəyinin göstərilməməsi ermənilər tərəfindən beynəlxalq hüquq normalarının kobud şəkildə pozulması deməkdir. Ermənilərin başlıca prinsipi: musiqinin mənbəyini göstərmədən erməni ifaçılarını iri planda nəzərə çarpdırmaqdır”.\n“Ümumiyyətlə, Ələkbər Tağıyevin “Sən gəlməz oldun” mahnısı da tək Azərbaycanda deyil, ölkə xaricində də məşhurdur. Belə ki, Belarus müğənnisi, “Byanka” adı ilə tanınan Tatyana Eduardovna Lipniçkaya və Özbəkistan müğənnisi, “Soqdiana” adı ilə tanınan Oksana Vladimirovna Neçitaylo Azərbaycan bəstəkarı Ələkbər Tağıyevin bəstələdiyi “Sən gəlməz oldun” mahnısının musiqisindən qeyri-qanuni istifadə ediblər. Həmin vaxt da Müəllif Hüquqları Agentliyi məsələnin həllində səlahiyyətləri çərçivəsində tədbirlər həyata keçirib, Belarus vəÖzbəkistanın aidiyyəti orqanları ilə danışıqlar aparıb.\nAzərbaycan xalqına məxsus olan musiqi əsərləri, folklor nümunələri və digər qeyri-maddi mədəni irs nümunələri uzun illərdən bəri ermənilər tərəfindən zaman-zaman oğurlanır, mənimsənilir və erməni nümunələri kimi təqdim olunur. Buna misal olaraq, ermənilər Azərbaycanın “Sarı gəlin”, “Süsən - sünbül” və onlarca digər xalq mahnılarını, “Yallı”, “Vağzalı”, “Köçəri”, “Uzundərə”, “Mirzəyi” rəqslərini, qədim musiqi alətlərimizi (tar, balaban, zurna), hətta məşhur Azərbaycan bəstəkarlarından Üzeyir Hacıbəylinin, Qara Qarayevin, Fikrət Əmirovun əsərlərini, eləcə də müasir bəstəkarlarımızın mahnılarını erməni nümunələri kimi təqdim etməyə cəhdlər göstərirlər.\nQeyd edilən faktlarla bağlı Müəllif Hüquqları Agentliyi tərəfindən mübarizə aparılıb və bu iş indi də davam etdirilir. Belə ki, hər bir erməni oğurluğu barədə araşdırmalar aparılıb, oğurlanmış əsərlərin Azərbaycan xalqına məxsus olması barədə Agentlik tərəfindən geniş,tarixi əsaslara söykənən arayış hazırlanıb kütləvi informasiya vasitələrində yayılıb və bu barədə Ümumdünya Əqli Mülkiyyət Təşkilatına məktub göndərilib”.


Şirniyyatın ziyanlı ve xeyirli terefleri – MÜTƏXƏSSİS RƏYİ - Azadlıq Xeber\n20.11.2015 / 19:08 xeber – “Həyatımızı şirniyyatsız təsəvvür etmək qeyri-mümkündür. Şirniyyat sənayesinin inkişaf etməsi, çeşidin çox olması və satışa nəzarətsiz buraxılması hamıya məlumdur”. Bu fikirləri APA TV–nin “Səhər zəngi” verilişinin qonağı, qastroenteroloq, Mərkəzi Neftçilər Xəstəxanasının əməkdaşı Anar Salayev deyib.\nQonaq əlavə edib ki, alimlər hətta şəkərli qidaların insanın intellektinə, əqli qabiliyyətinə belə təsirini öyrəniblər. Kaliforniyada məktəblilər arasında aparılan tədqiqatda uşaqların bir qisminə şirniyyatlar, digər qrupa isə meyvə-tərəvəz veriblər. Nəticədə, 2-ci qrupun üzvlərinin əqli qabiliyyətinin daha yüksək olduğu üzə çıxıb: “Avropada da bu tip araşdırmalar aparılıb. Miqdara diqqət edilmədən gündəlik rasiona sadə şəkərlərin daxil edilməsi göbələk xəstəliklərinə də səbəb ola bilər. Çünki göbələklər şəkərli mühitdə daha tez inkişaf edir. Bu təhlükə xüsusilə, qadınları gözləyir. Şirniyyat məhsullarından nəzarətsiz şəkildə istifadə edən, immun çatışmazlığı, antibiotiklər qəbul edən insanlarda da bu hal müşahidə oluna bilər”. mənbə : lent.az


Dünyanın 6 nüfuzlu elmi mərkəzinin akademiki... - Foto Özəl gün » www.DovletXeberleri.az\nwww.DOVLETXEBERLERI.az » Cəmiyyət » Dünyanın 6 nüfuzlu elmi mərkəzinin akademiki... - Foto Özəl gün\n15-02-2018, 08:44Dünyanın 6 nüfuzlu elmi mərkəzinin akademiki... - Foto Özəl gün\nBu gün akademik Arif Paşayevin doğum günüdür.\nXəbər verilir ki, bu gün onun 84 yaşı tamam olur.\nArif Paşayev Azərbaycan ədəbiyyatının tanınmış simalarından biri, böyük pedaqoq və alim Mir Cəlal Paşayevin ailəsində 1934-cü il fevralın 15-də anadan olub.\n1957-ci ildə Odessa Elektrotexnika Rabitə İnstitutunu radiofizika ixtisası üzrə bitirib, 1959-cu ildən AMEA-nın Fizika İnstitutunda elmi fəaliyyətə başlayıb.\nHəmin vaxtdan o, yarımkeçirici materialların elektrofiziki parametrlərini kontaktsız ölçmək üçün cihazlar, maşınqayırma məmulatına nəzarət üçün cərəyan burulğanlarından istifadə edən qurğular, mikrominiatür dəqiq çeviricilər yaradıb seriya ilə istehsala buraxıb.\nBu qurğular dünyanın bir çox elm mərkəzlərində, gəmiqayırmada, maşınqayırmada, hərbi sənayedə və digər istehsalat sahələrində uğurla tətbiq olunur. Alimin əldə etdiyi elmi nəticələrin bir çoxu ixtira səviyyəsində işlənib beynəlxalq sərgi və müsabiqələrdə qızıl, gümüş medallar və diplomlarla təltif olunub, bir sıra sənaye müəssisələrində tətbiq edilib.\nGörkəmli alim 1960-1964-cü illərdə Moskvada QİREDMET İnstitutunda aspirant olub, 1966-cı ildə isə "Yüksək və ifratyüksək tezliklərdə yarımkeçiricilərin parametrlərini ölçmək üçün kontaktsız üsul və cihazların işlənməsi" mövzusunda namizədlik dissertasiyasını müdafiə edərək, texnika elmləri namizədi alimlik dərəcəsi alıb.\nAlim 1978-ci ildə "Yarımkeçiricilərin tədqiqində qeyri-dağıdıcı üsulların fiziki əsasları, inkişaf prinsipləri və tətbiqi perspektivləri" mövzusunda doktorluq dissertasiyasını uğurla müdafiə edərək, fizika-riyaziyyat elmləri doktoru alimlik dərəcəsinə layiq görülüb.\nO, yüksək və ifratyüksək tezlikli diapazonlarda materialların zədəsiz tədqiqatlarının fiziki əsaslarını yaradıb. Akademik 40 ildən artıq bir dövrdə zədəsiz nəzarət yarımkeçiricilər fizikasının və ölçmə istiqamətlərinin elmi əsaslarının inkişafı, yeni istiqamətlərin yaradılması və onların tətbiqi ilə məşğul olub.\nAkademik Arif Paşayev 300-ə yaxın elmi əsərin, 15-dən artıq kitabın və monoqrafiyanın müəllifidir. Alim 30-dan çox ixtiraya görə müəlliflik şəhadətnaməsi və sənaye nümunələri alıb, medallar və diplomlarla təltif olunub. Bundan əlavə, Arif Paşayev Azərbaycan Respublikasının Dövlət mükafatına, fizika sahəsindəki yüksək nailiyyətlərinə görə "SSRİ-nin ixtiraçısı" medalına, akademik Y.Məmmədəliyev adına medala və İngiltərə Beynəlxalq Bioqrafiya Mərkəzinin qızıl medalına layiq görülüb.\nAzərbaycanda elmin, təhsilin inkişafında yüksək xidmətləri olan akademik Arif Paşayev 2004-cü il fevralın 15-də "Şöhrət ordeni" ilə təltif edilib.\nArif Paşayev 1971-ci ildən 1996-cı ilədək AMEA-nın Fizika İnstitutunun "Zədəsiz ölçmə və nəzarətin fiziki üsulları" laboratoriyasına rəhbərlik edib.\n1996-cı ildən indiyədək "Azərbaycan Hava Yolları" Dövlət Konserni Milli Aviasiya Akademiyasının rektorudur. Milli Aviasiya Akademiyasında rektor vəzifəsinə təyin edildiyi vaxtdan burada ilk dəfə Azərbaycan dilində təhsilin aparılmasına başlanılıb.\nOnun rəhbərliyi altında Milli Aviasiya Akademiyası Dövlətlərarası Aviasiya Komitəsinin qərarı ilə "Mülki Aviasiya ali təhsil müəssisəsi" sertifikatına layiq görülüb və Beynəlxalq Mülki Aviasiya Təşkilatının ali təhsil müəssisələrinin siyahısına daxil edilib.\nBaxılıb 3 444\nBu gün millət vəkili Mahir Abbaszadənin doğum...\nDəyərli şəxsiyət ömrü-Arif Paşayev...


Kərim Əlirzayev beynəlxalq təşkilatı MTN-nin şəbəkəsi kimi işlədib? - Azinforum.az İnformasiya Portalı\nAna səhifə / Şou Biznes / Kərim Əlirzayev beynəlxalq təşkilatı MTN-nin şəbəkəsi kimi işlədib?\nSonra EEİG-nin Türkiyə nümayəndəliyinin prezidenti, keçmiş gömrük monopolisti Kərim Əlirzayev barədə də çox yazılıb. Sayt olaraq dəfələrlə Avropa Ticarət, Kommersiya və Sənaye İqtisadi Palatasının (European Economic Chamber of Trade, Commerce and Industry – EEIG) bəzi rəhbərlərinin qanunsuz əməllərindən bəhs etmişik. Haqqında bəhs etdiyimiz EEIG rəhbərlərindən biri də Kərim Əlirzaye vdir. Məlumat üçün bildirək ki, Kərim Əlirzayev əmisi, Milli Məclisin üzvü Əli Əlirzayevin “qanadları altında” Sumqayıt gömrüyündə uzun müddət “inhisarçı” kimi fəaliyyət göstərib. Sonradan əmisi Əli Əlirzayev parlamentə düşə bilməyib kənarda qalanda Kərim Əlirzayev ölkəni tərk edib Türkiyədə özünə “sığınacaq” tapır.\nMəlumdur ki, ölkədə nüfuzunu itirən şəxslərin bir çoxu EEIG-də cəmləşərək, “bəlkə də qaytardılar” xülyası ilə yaşayırdılar. Kərim Əlirzayev də Türkiyədə oturaraq Brüsseldə EEİG-yə spiker seçilərək gələcək karyerası barədə düşünürdü. Xatırladaq ki, saytımız 2015-ci ildə apardığı araşdırmalar zamanı tutulan “kredit oliqarxları” ilə bağlı maraqlı məqamları üzə çıxarıb. Məlum olub ki, tutulan sahibkarların böyük əksəriyyəti EEİG – Avropa İqtisadi Ticarət, Kommersiya və Sənaye Palatasının üzvləridir. Agentliyin yaydığı xəbərdə xüsusi olaraq qeyd olunur ki, Azərbaycandan küsüb xarici ölkədə biznes quran oliqarxlar, sonradan öz doğma ölkələrinə qayıtmaq və əlverişli imkanlar qazanmaq üçün EEİG təşkilatına üzv olurlar. Yəni, EEİG bu şəxsləri sanki cəmiyyətin gözündə “reabilitasiya” edərək, onlara “toxunulmazlıq” statusu verir. Əks təqdirdə, vətənə qayıdanda onlara öz “şanlı keç mişlərini” yada salarlar. EEİG-nin fəaliyyətinin nədən ibarət olmasına gəlincə isə, bu təşkilat hotellərə, yaxud hansısa qida məhsuluna, yaxud içkiyə EEİG-nin standartlarına uyğun olması haqda sertifikat verməklə məşğuldur.\n“Gənclərin təşəbbüsü” İB-nin sədri, EEİG-nin sabiq vitse -prezidenti Ülvi Kazımlı sayta bildirib: “Avropa İqtisadi Ticarət, Kommersiya və Sənaye Palatasının verdiyi sertifikatların qiyməti 3-7 min avro arasında dəyişir. EEİG-nin Türkiyə nümayəndəliyinin prezidenti Kərim Əlirzayev mənə təklif elədi ki, sertifikatların satışı ilə məşğul olum. Bu satışdan əldə olunan gəlir Avropada mərkəzi ofisə göndərilməli idi. Mən təklifdən imtina elədim”.\nK.Əlirzayev xanım Frayberqanı inandırmışdı ki, guya sayt “nüfuzlu beynəlxalq təşkilatın işgüzar imicinə xələl gətirməyə” çalışır.\nÖncəki Məkkədə qoyunların qiyməti qalxır\nNövbəti Qarabağ görüşünün tarixi məlum deyil – XİN


Kontura 1 milyard dollar xərclənən ölkə… » Qadınla.Com - Qadınlar Birİncidir!\nTarix: 13-01-2015, 18:24\nOsman Gündüz: «Təəssüf edirəm ki, nazirin göstərişi hələ də yerinə yetirilməyib»\n2014-cü ilin 11 ayı ərzində informasiya və rabitə sektorunda təsərrüfat subyektlərinə və əhaliyə 1,5 milyard manatlıq və ya əvvəlki ilin müvafiq dövrünə nisbətən müqayisəli qiymətlərlə 14,2 faiz çox xidmət göstərilib. Bu barədə Dövlət Statistika Komitəsi məlumat verib. Məlumatda qeyd olunur ki, xidmətlərdən əldə olunmuş gəlirlərin 57,2 faizi mobil telefon rabitəsinin payına düşüb və ötən ilin eyni dövrü ilə müqayisədə bu xidmətlərin həcmi 7,3 faiz artaraq 836,3 milyon manat təşkil edib.\nMultimedia Mərkəzinin və Azərbaycan İnternet Forumunun rəhbəri Osman Gündüz Bizimyol.info-ya açıqlamasında bildirdi ki, danışıq kartlarına xərclənən pul Azərbaycan kimi kiçik bir ölkə üçün olduqca böyük bir rəqəmdir. Onun fikrincə, məbləğin bu qədər çox olması qiymətlərin baha olması ilə bağlıdır: "Bizdə operatorlarda həm mobil internetin qiyməti, həm danışığın, həm də sms və mms-lərin qiyməti kifayət qədər bahadır. Biz bunu dəfələrlə vurğulamışıq. Qonşu ölkələrlə müqayisədə qiymətlər baha olsa da, əvvəlki dövrlərlə müqayisədə mobil operatorlarda qiymətlərin aşağı endirilməsinə meyllilik var. Bir neçə il öncəyə baxsaq görərik ki, bəzi kampaniyalar çərçivəsində kifayət qədər endirimlər var. Real vəziyyət isə odur ki, insanlar tərəfindən ən çox istifadə olunan üç xidmət - mobil internet, danışıq, sms və mms kifayət qədər bahadır".\nO.Gündüz deyir ki, bu məsələ Rabitə və Yüksək Texnologiyalar Nazirliyində dəfələrlə müzakirə olunub. O özü də bunun şahidi olub: "Hətta kollegiyada da bu məsələ müzakirəyə çıxarılıb. Daha sonra mobil operatorların iştirakı ilə məsələyə bir daha baxılıb. Mobil operatorların əsas bəhanəsi ondan ibarətdir ki, onların xərcləri çoxdur. Nazirlik arabağlantısı ilə əlaqədar mobil operatorlar arasında müəyyən liberallaşma həyata keçirdi. Onlara təklif etdi ki, dərhal qiymətlər endirilsin. Çox təəssüflər olsun ki, aparılan monitorinqlər, müşahidələr onu göstərir ki, hələlik bu qiymətlər qonşu ölkələrlə müqayisədə baha olaraq qalmaqdadır. Əslində sanki mobil operatorlar arasında "centlemen" sazişi var ki, bu rəqabət plana uyğun getsin. Çünki qiymətlərlə, keyfiyyətlə bağlı ciddi bir rəqabət müşahidə olunmur. Gərək cəmiyyət bu məsələni diqqətdə saxlasın. Aidiyyəti qurum da Rabitə və Yüksək Texnologiyalar Nazirliyidir. Mən təəssüf edirəm ki, nazirin göstərişi hələ də yerinə yetirilməyib". "Bu il mobil telefonların danışıq qiymətlərində aşağı salınma müşahidə olunacaq"\n2014-cü ilin may ayında Rabitə və yüksək texnologiyalar naziri Əli Abbasov mobil operatorların qiymətlərinin aşağı salınması barədə danışıb. Nazir jurnalistlərə açıqlamasında bildirib ki, bu barədə mobil operatorlarla müzakirələr aparılıb: "Yanvar ayının kollegiyasının qərarları ilə onları tanış etdik. Mən artıq gələcəyə optimist baxıram. Onlar ucuzlaşdırılmış qiymət üzərində danışıqları bitirirlər. Bundan sonra onların imkanı olacaq ki, qiymətləri müəyyən qədər aşağı salsınlar". Nazir onu da bildirib ki, hazırkı qiymətlər bazar qiymətləridir: "Mobil operatorlara çox təzyiq də etmək olmaz. Qiymətlərin həddən artıq aşağı düşməsi inkişafa mənfi təsir göstərir. Amma hər halda qiymətləri azaltmaq üçün koridor var". Əli Abbasov internetin də keyfiyyətindən danışıb. O vurğulayıb ki, bu yaxınlarda Dünya İqtisadi Forumunun qlobal texnoloji hesabatında Azərbaycan 7 pillə irəliləyərək dünya ölkələri arasında 49-cu yeri, 20-dən çox göstərici üzrə MDB ölkələri arasında liderdir. "Mobil telefon xidmətinin əlçatanlığına görə isə dünyada birinci yerdədir. İnternetin keyfiyyətinə gəlincə isə, gələn il Azərbaycanda Olimpiya Oyunları keçiriləcək. Bununla əlaqədar olaraq bir neçə şirkətə müraciət etmişik. Yaxın vaxtlarda, ümumiyyətlə, Azərbaycanda rabitənin keyfiyyəti xüsusi standartlarla yoxlanacaq. Bu yoxlama bir-iki ay çəkəcək. Yoxlamanın nəticələrinə əsasən müəyyən tədbirlər görüləcək".\nRabitə və yüksək texnologiyalar nazirinin müşaviri Müşviq Əmirov Bizimyol.info-ya bildirdi ki, nazir keçən ilin son aylarında mobil operatorlarla bağlı açıqlama verib: "2015-ci il üçün tədbirlər nəzərdə tutulub. Operatorlara da bununla bağlı müəyyən tövsiyələr verilib. Onlar da bunu nəzərə almaqla öz təkliflərini Tarif Şurası ilə tənzimləyəcəklər. Güman edirik ki, bu il mobil telefonların danışıq qiymətlərində aşağı salınma müşahidə olunacaq". Azərbaycanda və digər ölkələrdə mobil operatorların tarifləri və qiymətlər\nMobil operatorlar arasında kiçik bir araşdırma aparsaq görərik ki, əslində onların təqdim etdiyi tariflər arasında böyük fərq yoxdur. Məsələn, "Azercell" Telecom MMC-nin təqdim etdiyi "Gəncsim" tarif paketində şəbəkədaxili yerli zəngin bir dəqiqəsi - 10 qəp, şəbəkəxarici yerli zəng - 14 qəp, 1 SMS - 3 qəp, 1 MMC - 8 qəp, 1 MB internet isə 20 qəpikdir. Artıq bir ildir ki, zəngin hesablama intervalı 15 saniyədən 20 saniyəyə uzadılıb, internet üçün isə bu interval 10 KB təşkil edir. Hesablama intervalı dedikdə fərz edək ki, siz yoldaşınızla cəmi 5 saniyə danışmısınız. Buna baxmayaraq, hesabınızdan 20 saniyəyə görə ödəniş tutulacaq. "Bizimkilər" tarif paketində şəbəkədaxili yerli zəngin bir dəqiqəsi 7 qəp, şəbəkəxarici yerli zəng - 14 qəp, 1 SMS - 3 qəp, 1 MMC - 10 qəp, 1 MB internet isə 40 qəpikdir. Digər tarif paketi "Hər yerə"də isə ölkədaxili zəngin bir dəqiqəsi 10 qəp, 1 SMS - 3 qəp, 1 MMC - 10 qəp, 1 MB internet isə 40 qəpikdir. Bu tarif paketləri arasında daha sərfəlisi tələbələr üçündür. Tələbələrin ən çox rahat danışa biləcəyi abonentlər elə həmin tarif paketindən istifadə edən tələbələrdir. Belə ki, tarifdaxili zənglərin 1 dəqiqəsi 1 qəpikdən hesablanır, ölkədaxili zənglər isə 5 qəpikdən, SMS isə 2 qəpikdir. Fakturalı xətt abonentləri üçün isə tarif paketlərində hər ay abonentlərə 200 dəqiqə danışıq, 200 SMS-dən başlayaraq 600-800 dəqiqə danışıq və müxtəlif həcmli internet paketləri təqdim edilir. Burada isə ödənişlər aylıq abunə haqqından ibarətdir. Abunə haqları isə hər mobil operatorunda müxtəlifdir. Qiymətlər 10, 20, 30, 40 və daha çox ola bilər. Abunə haqqı təqdim edilən danışıq dəqiqələrinə, sms sayına və internet paketinə görə dəyişir. Ümumi götürsək, danışıq qiymətlərinin fərqinin elə də çox olmadığını görmək olar. Avropa ölkələrində müştəri operatorla müəyyən müddətlik müqavilə imzalayır. 2 ildən artıq olmayan müddət ərzində müştəri pulsuz telefon və nömrə əldə edir. İmzalanan müqaviləyə əsasən müştəri həmin dönəmdə rabitə operatorunun xidmətlərindən istifadə etməlidir. Tariflər isə ölkələrə uyğun olaraq dəyişir. Almaniyada operatordan asılı olaraq 22-29 avro ödəməklə bir ay ölkə daxili bütün istiqamətlərə limitsiz danışıq imkanı əldə etmək mümkündür. Bu zaman bir neçə tarif paketi təklif edilir. Paketlərin fərqliliyi internet trafiki, sms-lərə və digər operatorlara zənglərlə bağlıdır. Müştəri öz seçimi ilə digər operatorlardan biri ilə pulsuz danışıq əldə edə bilər. Dünyada ən ucuz mobil rabitə xidmətləri olan ölkələrdən biri də Amerika Birləşmiş Ştatlarıdır (ABŞ). ABŞ-da həm ölkədaxili, həm də beynəlxalq zənglərə görə də cüzi ödəniş edilir. Bu ölkədə mobil internetin və SMS-lərin qiyməti başqa ölkələrə nisbətən daha ucuzdur. Əksər operatorlar aylıq bir neçə dollar müqabilində limitsiz danışıq təqdim edir. Beynəlxalq zənglərin qiyməti isə seçdiyin paketdən asılı olaraq bir dəqiqəsinə görə 1 sent də təşkil edə bilər. Azərbaycanda mobil telefonla danışığın qiyməti hər dəqiqəsinə görə təxminən 0,12 dollar olduğu halda Özbəkistanda bu göstərici 0,02 ABŞ dollarına bərabərdi. Moldovada bir dəqiqənin qiyməti 0,11 dollar, Belarusda 0,08 dollar, Ukraynada 0,07 dollar, Tacikistan və Qırğızıstanda isə 0,05 dollardır. loading... 0\nOhaaa 1 milyard?? men en birinci 1 milyon kimi basa dusdumee\nher olke cox pul xercleyir guya bizdekile kontura az pul verirki\n12 mart 2015 16:50\nYaxsiki hele wi-fi var oda olmasa hele bir onda hesablasinlar mebleq 2 3 milyard olar\n15 yanvar 2015 20:12\nSitat: ismayilova ulkerBu hələ harasıdı. Burda nə ucuzduki. Konturda rabitədə ucuz olsun. Benzini asta asta qaldırırlar.2 qəpik qalxdı bu gün iki iki eliyirlərki millətin gözünə böyük görsənməsin.duz deyirsen camaat dad cekir benzinin elinnen\n14 yanvar 2015 17:31\nhele asta- asta qaldirirlar seker tozun salir qiymetin ele bil suya qariwdiripawina tokecek bezini qaldirirr ehhh bu il bizi yaman krizis gozlur her weye hazir olmaq lazimdiSitat: Wappuwhele asta- asta qaldirirlar seker tozun salir qiymetin ele bil suya qariwdirip mawina tokecek benzini qaldirirr ehhh bu il bizi yaman krizis gozlur her weye hazir olmaq lazimdi\n14 yanvar 2015 03:31\nBu hələ harasıdı. Burda nə ucuzduki. Konturda rabitədə ucuz olsun. Benzini asta asta qaldırırlar.2 qəpik qalxdı bu gün iki iki eliyirlərki millətin gözünə böyük görsənməsin.\n14 yanvar 2015 01:38\nKontur en vacib seydir her danisisiq onunla edilir\nAxira kimi oxudum heqiqetende pis veziyyetdi sehv etmiremse olkemizde dovlet budcesine ikinci en boyuk meblegi azercell odeyir bu meblegle tebii ki de odeyer bizde mebleg cox boyukdu bir yukledin bir baxirsanki yoxdu dediklerine emel edib azaltsalar cox yaxsi olardi\n13 yanvar 2015 19:41\nbir milyard nedi aa 13 yanvar 2015 18:45\nboooy bir milyon dollar nedi aa??


"Ölkənin ehtiyaclarına uyğun olaraq, uranın zənginləşdirilməsi 60 faizə çata bilər" - Sahar Azeri\n"Ölkənin ehtiyaclarına uyğun olaraq, uranın zənginləşdirilməsi 60 faizə çata bilər"\nFev 22, 2021 23:03 Asia/Baku\nİslam İnqilabının Böyük Rəhbəri deyiblər: İran İslam Respublikası nüvə məsələsindəki məntiqli mövqeyində güzəştə getməyəcək və ölkənin ehtiyacına və məsləhətlərinə əsasən, lazım olan həddədək, hətta altmış faizlik zənginləşdirməyədək irəliləyəcək.\nSəhərAzəri xəbər verir, İslam İnqilabının Böyük Rəhbəri Həzrət Ayətullahuluzma Xamenei dünən axşam Xobreqan Məclisinin sədri və xalqın bu məclisdəki nümayəndələri ilə görüşdə Amerikanın və üç Avropa ölkəsinin İranın nüvə anlaşması öhdəliklərinin azaldılması qarşısındakı ifadələrini zalımcasına, tələbkarcasına, qeyri-ədalətli və yanlış ifadələr adlandıraraq, deyiblər: İran İslam Respublikası ilk gündən və uzun müddətədək İslam təlimlərinə əsasən, öz öhdəliklərinə əməl etdi, amma elə ilk gündən öz öhdəliklərinə əməl etməyən tərəf, məhz bu dörd ölkə oldu. Buna görə, onlar məsuliyyətə cəlb olunmalıdırlar.\nO həzrət əlavə ediblər: Amerikanın nüvə anlaşmasından çıxdığı və başqalarının da onu müşayiət etdikləri bir halda, Quranın göstərişi budur ki; «Sən də öhdəliyi burax». Bununla belə, bizim möhtərəm dövlətimiz öhdəlikləri buraxmadı və tədricən onların bir hissəsini azaltdı ki, əlbəttə, bu hallar da, onların öz vəzifələrinə əməl edəcəkləri halda, geriyə dönəsidir.\nO həzrət deyiblər: Bu arada beynəlxalq sionizmin o təlxəki daim deyir ki; biz İranın nüvə silahı əldə etməsinə yol verməyəcəyik, halbuki ona demək lazımdır ki, əgər İran İslam Respublikasının nüvə silahına nail olmaq qərarı olsaydı, o və ondan böyükləri də buna mane ola bilməzdilər.\nHəzrət Ayətullahuluzma Xamenei vurğulayıblar: İran İslam Respublikasının nüvə silahı düzəltməsinə mane olan məsələ, adi insanların qırğın edilmələrinə bais olan nüvə və ya kimyəvi silahlar kimi hər bir silahın düzəldilməsini «qadağan olunmuş» hesab edən, islami fikir və əsaslardır.\nO həzrət Amerikanın atom bombardmanları zamanı 220 min nəfərin qırğın, həmçinin məzlum Yəmən xalqının mühasirə edilməsi, eləcə də bazar, xəstəxana və məktəblərin qərblilərin düzəltdikləri qırıcılar vasitəsilə bombardman olunmalarını xatırladaraq, deyiblər: Mülkilərin və günahsız xalqın qırğın edilməsi, amerikalıların və qərblilərin metodudur və İran İslam Respublikası bu metodu qəbul etmir və buna əsasən, nüvə silahı haqda fikirləşmir də.\nİslam İnqilabının Böyük Rəhbəri vurğulayıblar: Amma biz ölkənin ehtiyaclarına uyğun surətdə nüvə qabiliyyətləri əldə etmək üçün əzmkarıq və bu səbəbdən, İranın zənginləşdirmə həddi 20 faiz olmayacaq və ölkəyə lazım olan və ehtiyac duyulan yerədək addım atacaq. Məsələn, nüvə işlərini irəlilətmək və ya digər işlər üçün zənginləşdirməni altmış faizə də çatdıara bilərik.\nHəzrət Ayətullahuluzma Xamenei sonra söyləyiblər: Əlbəttə, bir neçə illik bir müqavilə qoyulubdur ki, əgər onlar əməl edərlərsə, biz də elə həmin bir neçə il əməl edəcəyik, amma qərblilər yaxşı bilirlər ki, biz nüvə silahının ardınca deyilik.\nİslam İnqilabının Böyük Rəhbəri daha sonra belə qeyd ediblər: Nüvə silahı məsələsi bəhanədir. Onlar hətta bizim adi silahlar əldə etməyimizə belə, qarşı çıxırlar, çünki güc komponentlərini İranın əlindən almaq istəyirlər.\nHəzrət Ayətullahuluzma Xamenei belə bir gerçəkliyə işarə ediblər ki; atom elektrik stansiyaları daha sağlam, daha təmiz və daha ucuz enerji təmin etməklə, o qədər də uzaq olmayan bir gələcəkdə ən mühüm enerji mənbələrindən biri olacaqlar. O həzrət ölkənin zənginləşdirməyə olan ehtiyacını qəti bir məsələ adlandırıb və belə söyləyiblər: Qərblilər istəyirlər ki, İran nüvə enerjisinə ehtiyac duyacağı gün, onlara möhtac olsun və onlar bizim bu ehtiyacımızı, öz bacalmaları, zorakılıqları və icbar etmələri üçün bir vasitə etsinlər.\nİslam İnqilabının Böyük Rəhbəri vurğulayıblar: İran İslam Respublikası nüvə məsələsində də digər məsələlərdə olduğu kimi, geriyə çəkilməyəcək və ölkənin bu gününə və sabahına lazım və məsləhəti olan məsələ istiqamətində qüdrətlə irəliləyəcəkdir.


Rəsmən: Təqvimin Avropa hissəsi təsdiq edilib | Formula1 Azərbaycanda\nFormula1 rəhbərliyi mövsümün Avstriyadakı ardıcıl iki yarışla başlayacağını təsdiq edib və təqvimin Avropa hissəsini rəsmən açıqlayıb.\n02 İyun 2020, 13:41\nF-1.az xatırladır ki, koronavirus pandemiyası üzündən mövsümün təqvimində yer alan ilk 10 yarışdan dördü (Avstraliya, Monako, Fransa, Niderland) ləğv olunmuş, daha 6 yarış isə təxirə salınmışdı. FİA, Formula1 və komandalar bir müddət mövsümün baş tutması üçün planlar üzərində birlikdə çalışdıqdan sonra bu gün, nəhayət, Çeyz Keri mövsümün ilk 8 yarışlıq hissəsinin təqvimini elan edib.\nMövsüm əvvəldən də proqnozlaşdırıldığı kimi, iyulun 5-də Avstriya Qran Prisi ilə start götürəcək. Bir həftə sonra Red Bull Rinq ardıcıl ikinci yarışa ev sahibliyi etdikdən sonra (bu dəfə yarış keçirildiyi yerin şərəfinə Ştiriya Qran Prisi adlanacaq) çempionatın iştirakçıları Macarıstana yollanacaqlar. İlk üç həftədə keçiriləcək 3 yarışdan sonra bir həftəlik fasilə veriləcək və çempionat hökumətin yarışlara yenicə yaşıl işıq yandırdığı Britaniyadakı iki yarışla (ikinci yarış F1-in 70 illiyi şərəfinə Yubiley Qran Prisi adlanacaq) davam edəcək.\nNövbə daha sonra Barselonaya çatacaq. Avropada baş tutacaq son iki yarışın tarixi isə ilkin təqvimdəki ilə eyni olaraq qalır – 30 avqustda Spa, 6 sentyabrda isə Montsa Formula1-i qəbul edəcək.\n3 17-19 iyul Macarıstan\n4 31 iyul – 2 avqust Böyük Britaniya\n5 7-9 avqust Böyük Britaniya\n6 14-16 avqust İspaniya\n7 28-30 avqust Belçika\n8 4-6 sentyabr İtaliya\nLiberty Media bütün dünyanı bürüyən Kovid-19 virusuna rəğmən, çempionatı dekabr ayında tamamlamaq niyyətindədir və bu il 15-18 yarışın baş tutacağına ümid edir. Təqvimin qalan hissələrinin növbəti həftələrdə yayımlanacağı gözlənilir. Mövsümün ilk yarışları “Qapalı Tədbirlər” adı altında baş tutacaq və tamaşaçısız keçiriləcək. Növbəti aylarda isə azarkeşlərin yenidən tribunalardakı yerlərini tutacaqlarına hər kəs ümidvardır. İştirakçıların sağlamlığı və təhlükəsizliyi prioritet olaraq qalır, Formula1 rəhbərliyinin bunu təmin etmək üçün möhkəm və detallı planı var.\nÇeyz Keri: “Biz son həftələrdə FİA, komandalar və digər tərəfdaşlarımızla birlikdə yarışların baş tutmasına imkan verən təhlükəsizlik tədbirləri və mövsümün ilk hissəsinin təqvimi üzərində yorulmadan işlədik. İlk 8 yarışı rəsmən elan etdiyimiz üçün məmnunuq və növbəti həftələrdə tam təqvimi təqdim etmək üçün çalışırıq. Bütün promouterlərə və tərəfdaşlarımıza dəstəklərinə və Formula1-ə sadiq qaldıqlarına görə təşəkkür edirəm.\nMövsümü boş tribunalar önündə başlamağa məcburuq, lakin ümid edirəm ki, növbəti aylarda vəziyyət azarkeşləri yarışlara buraxmağa imkan verəcək. Bilirik ki, Formula1-in qayıtması dünyanın hər yerindəki idmansevərlərdə xoş əhval-ruhiyyə yaradacaq”.\nQeyd edək ki, bütün bu yarışlara paralel olaraq, Formula2 və Formula3 dəstək yarışları da keçiriləcək.\nFIA, Formula 1, Liberty Media, Formula 1 2020 season calendar\n24, İyul - 18:45607\n24, İyul - 19:54534\nMcLaren komandası ev yarışı keçirmək istəyir


Telefon rabitəsi - İKT - Rəqəmsal inkişaf » ilk.az\nAzərbaycanda rabitə əlaqələrinin yaranma tarixi\nRabitə əlaqələri qədim dövrlərdə çaparlar, qasidlər, karvanlar və digər formalarda mövcud olub. 1501-ci ildə Səfəvilər dövlətinin başçısı Şah İsmayıl Xətainin fərmanı ilə ilk poçtun əsası qoyulub. Sonrakı dövrlərdə də rabitə əlaqələri get-gedə daha da inkişaf edib, tərəqqi yaşayıb. 1818-ci ildə Gəncədə ilk poçt kontoru açılıb. 1860-cı ildə Bakı Quberniyasının nəzdində Bakı poçtamtı təşkil edilib. 1864-cü ildə Naxçıvan və Culfanı birləşdirən ilk teleqraf xətti istismara verilib. 1880-ci ilin sonlarında Azərbaycanda ilk telefon xətti - "Qafqaz və Merkuri" Paroxod Cəmiyyəti tərəfindən təsis olunub.\nRabitə əlaqələrinin inkişafı ilə bağlı ən mühüm hadisələrdən biri 1881-ci ilə təsadüf edir. Belə ki, həmin ilin yanvarında "Nobel qardaşları cəmiyyəti" telefon çəkilişinə icazə almaqdan ötrü Bakı qubernatoru general-leytenant Pozenə müraciət edib. Bu müraciətə müsbət baxılıb və 1881-ci il fevral ayının 18-də icazə verilib. Həmin ilin noyabrının 23-də Azərbaycanda uzunluğu 6 km olan və "Nobel qardaşları cəmiyyəti"nin baş kontoru ilə sədr və baş mühəndisin evlərini birləşdirən ilk telefon xətti istismara verilib. Bu vacib hadisə ölkəmizdə ilk dəfə telefon xəttinin çəkilməsi kimi tarixə düşüb.\n1886-cı ildə Bakıda ilk mərkəzləşmiş kommutasiyalı telefon şəbəkəsinin yaradılması və 20 illiyinə istifadəyə verilməsi barədə Baş Poçt və Teleqraf İdarəsi ilə Moskvanın I dərəcəli taciri Qustav İvanoviç List arasında müqavilə bağlanıb. Bakıda yaradılan bu şəbəkənin 40 telefon istifadəçisi olub. 1900-cü ildə Bakı ilə Dərbənd arasında poçrun dəmir yolu ilə daşınmasına başlanılıb.\nŞərqdə ilk demokratik respublika olan Azərbaycan Demokratik Respublikasının yaradılması poçt və teleqrafın inkişafına mühüm töhfələr verib. 1918-ci ildə yaradılmış müstəqil dövlətin Poçt və Teleqraf Nazirliyi təsis olunub. İlk rabitə nazirləri Məlikaslanov, A. Aşurov və C. Hacınski olublar. 1 mart 1919-cu ildə Azərbaycan Teleqraf Agentliyi yaradılıb. Həmin ilin oktyabr ayında Azərbaycan əsgərinə hesr olunmuş ilk poçt markası buraxılıb.\n1920-cı ildə Azərbaycan Sovet hakimiyyətinin tərkibinə alındıqdan sonra Poçt və Teleqraf komissarlığı yaradılıb. 1926-cı ildə Azərbaycan dilində müntəzəm radio verilişləri efirə çıxıb və ilk dəfə olaraq naqilli radio yayımı fəaliyyətə başlayıb.\n1953-cü ildən etibarən Azərbaycan SSR Rabitə Nazirliyi yaradılıb. 14 fevral 1956-cı ildə Azərbaycanda ilk dəfə televiziya yayımı (AzTV-1) fəaliyyətə başlayıb.\nÖtən əsrin əllinci illərində rabitə sahəsinə aid mütəxəssislərin yetişdirilməsinə böyük önəm verilib. Bu məqsədlə 1959-cu ildə Azərbaycan SSR Nazirlər Soveti ali məktəblərdə yüksək ixtisaslı rabitəçi mütəxəssislər hazırlanması barədə qərar qəbul edib.\n1965-ci ildə Azərbaycan Politexnik İnstitunda "Telefon və teleqraf rabitəsi" ixtisası üzrə mühəndislərin ilk buraxılışı olub.\nAzərbaycanda rabitə sisteminin əsas inkişaf mərhələsi XX əsrin 70-80-ci illərini əhatə edir. Həmin illərdə respublikaya rəhbərlik etmiş Heydər Əliyevin bu sahənin inkişafı istiqamətində gördüyü işlər böyük əhəmiyyətə malikdir. 1970-ci ildə Heydər Əliyevin təşəbbüsü və rəhbərliyi ilə "Respublika rabitəvasitələrinin vəziyyəti və gələcək inkişafı üzrə tədbirlər haqqında" məsələ Mərkəzi Komitənin bürosuna çıxarılıb və tarixi qərar qəbul edilib. Qərarda qeyd olunub ki, respublikanın üç ən böyük şəhəri - Bakı, Gəncə və Sumqayıtda telefon rabitəsi qənaətbəxş deyil, sovkozların və kolkozların böyük hissəsi telefonlaşdırılmayıb. Buna görə bu geriliklərin aradan qaldırılması, rabitə vasitələrinin təkmilləşdirilməsi Rabitə Nazirliyinin ən vacib vəzifələrindən biri hesab edilib.\nQərarda 1971-75-ci illərdə 16 rabitə qovşağı üçün binaların tikilməsi, şəhərlərin icraiyyə komitələri tərəfindən ATS binalarının inşa edilməsi, o cümlədən Bakıda hər il bir ATS binasının tikilməsi, Rabitə Nazirliyi tərəfindən ATS avadanlıqlarının alınması və texnoloji avadanlıqların inşası, bütün bunlar üçünlazımi vəsatitin ayrılması və digər mühüm tədbirlərin həyata keçirilməsi öz əksini tapıb.\nGörülən işlər nəticəsində 1976-cı ildə təkcə Bakı telefon şəbəkəsinin gücü 1927-ci illə müqayisədə 20 dəfədən çox artıb.\nÖtən əsrin 70-80-ci illərində rabitənin inkişafı republikanın digər bölgələrini də əhatə edib. Gəncədə, Sumqayıtda, Naxçıvanda rabitə binaları titikilib, ATS-lər yaradılıb.\n1980-ci ildə respublikada montaj olunmuş telefon stansiyalarının tutumu 279,1 min nömrə, o cümlədən bunların 274,12 mini ATS sistemli olub. Şəhər telefon şəbəkəsi abunəçilərinin sayı 234 mini ötüb.\n1979-cu ildə Heydər Əliyevin rəhbərliyi ilə yaradılan komissiya tərəfindən Bakıda tikilməsi nəzərdə tutulan 310 metrlik yeni Teleqüllənin layihəsi təsdiq olunub. 2 il sonra obyektin tikintisinə başlanılsa da, bəzi obyektiv və subyektiv səbəblərə görə Yeni Teleqüllənin istismara verilməsi bir qədər ləngiyib.\n1993-cü ildə Heydər Əliyev Azərbaycan Respublikasının prezidenti seçildikdən sonra ölkəmizdə bir çox sahənin, o cümlədən rabitənin inkişafında yeni dövr başlayıb. Heydər Əliyevin misilsiz siyasəti, mühüm tədbirləri nəticəsində ölkəyə xarici investorlar cəlb olunub. Bu isə rabitə sahəsinin tərəqqisində əsl dönüş nöqtəsi sayılır.\n1993-cü ildən başlayaraq xarici rabitə şirkətləri, ilk növbədə Türkiyənin "Teletaş" və "Netaş" şirkətləri tərəfindən Bakı, Sumqayıt, Gəncə və digər bölgələrdə müasir elektron tipli ATS-lər qurulub. "Aztelekom" İB-də 2000 kanallı Beynəlxalq Telefon Stansiyası, 6150 kanallı respublika daxili Şəhərlərarası Telefon Stansiyası, ABŞ-ın "Motorola" şirkətinin investisiyası ilə sellülar rabitə xidməti göstərə "Bakcell", Türkiyə rabitəçilərinin dəstəyi ilə "Azərcell" və digər birgə müəssisələr yaradılıb.\nÖlkəmizdə 1998-ci il rabitədə dönüş ili, texniki inqilab ili adlandırılıb. Həmin il respublikada 108 min nömrəyə yaxın tutuma malik elektron tipli müasir ATS-lər qurularaq istifadəyə verilib.\n1993-2003-cü illərdə görülən işlər nəticəsində ölkənin telefon şəbəkəsinin 48,4 %-i, o cümlədən Naxçıvan Muxtar Respublikasının telefon şəbəkəsi 100 % elektronlaşdırılıb, əsas telefon aparatlarının sayı bir milyona çatdırılıb, Azərbaycan Trans-Asiya-Avropa kabel magistralına qoşulub, Bakıətrafı kənd və qəsəbələrin hamısı telefonlaşdırılıb, bütün bölgələrin yaşayış məntəqələri telefon rabitəsi ilə təmin olunub.\nÜmummilli lider Heydər Əliyevin 17 fevral 2003-cü ildə "Azərbaycan Respublikasının inkişafı naminə informasiya və kommunikasiya texnologiyaları üzrə Milli Strategiyanın (2003-2012-ci illər)" təsdiq edilməsi haqqında sərəncamı ölkəmizdə rabitənin inkişafı baxımından atılmış ən vacib addımlardan biri hesab olunur. Bu dövr ərzində respublikada İKT sahəsində reallaşdırılan siyasət məhz bu strategiyanın üzərində qurulub.\nAzərbaycanda İnformasiya Kommunikasiya Texnologiyalarının (İKT) inkişafı baxımından böyük uğurlar əldə olunur\nAzərbaycan bütün sahələrdə sürətli inkişaf mərhələsi yaşayır. Qeyri-neft sektorunun inkişafı iqtisadiyyatımızın enerji amilindən asılılığını son dərəcə azaldıb. Ölkəmizdə həyata keçirilən sosial, iqtisadi layihələr telekommunikasiya və informasiya texnologiyaları sektorunun inkişafına müsbət təsir göstərib. İKT-nin inkişafı ilə bağlı mühüm addımlar atılıb.\nMüasir informasiya texnologiyalarının sürətlə inkişaf etdirilməsi ölkəmizin qarşısında duran əsas məsələlərdən birinə çevrilib. Azərbaycan Prezidenti İlham Əliyev İKT-nin inkişafına xüsusi diqqətlə yanaşır. İKT-nin sürətli inkişafı ilə bağlı verilən fərman və sərəncamlar bunun bariz nümunəsidir. Ölkə başçısının 2005-ci il 22 oktyabr tarixli fərmanı ilə təsdiq edilmiş "Azərbaycan Respublikasında rabitə və informasiya texnologiyalarının inkişafı üzrə 2005-2008-ci illər üçün Dövlət Proqramı", həmçinin "Xüsusi iqtisadi zonaların yaradılması haqqında" 2007-ci il 6 mart tarixli fərman ölkədə İKT sektorunun inkişafına vacib şərait yaradıb. 2008-ci il 11 avqust tarixli "Azərbaycan Respublikasında rabitə və informasiya texnologiyalarının inkişafı üzrə 2010-2012-ci illər üçün Dövlət Proqramı"nın təsdiq edilməsi haqqında sərəncamı da bu sahədə həyata keçirilən dövlət siyasətinin keyfiyyət baxımından yeni mərhələyə yüksəldiyini göstərir.\nAzərbaycanda telekommunikasiya sahəsində qazanılan uğurlar yeni texnologiyaların tətbiqinə şərait yaradır. Əhaliyə internet xidmətlərinin göstərilməsində ciddi uğurlar əldə olunub. Ölkədə internet istifadəçilərinin sayı get-gedə artır.\nXXI əsrin tələblərinə cavab verən müasir informasiya infrastrukturunun, həmçinin iqtisadiyyatda önəmli yer tutan informasiya və kommunikasiya məhsulları sektorunun yaradılması sahəsində ciddi uğurların əldə olunması onu deməyə əsas verir ki, ölkəmiz iqtisadi cəhətdən qüdrətli dövlətdir.\nİnformasiya və kommunikasiya texnologiyaları sahəsinin davamlı inkişafı istiqamətində Prezident İlham Əliyev tərəfindən qəbul edilmiş bir çox dövlət proqramları ("Azərbaycan Respublikasında informasiya cəmiyyətinin inkişafına dair Milli Strategiyanın həyata keçirilməsi üzrə 2016-2020-ci illər üçün Dövlət Proqramı", "Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsi", "Azərbaycan 2020: gələcəyə baxış" İnkişaf Konsepsiyası və s.) və digər normativ-hüquqi aktlar bu sahənin dayanıqlı inkişafında müstəsna rol oynayır və rəqəmsal transformasiya proseslərinin sürətli şəkildə reallaşmasını şərtləndirir.\nİKT yüksək göstəricilərə malik inkişaf etmiş iqtisadiyyatın vacib tərkib hissəsidir. İKT sektoruna telekommunikasiya sənayesi də daxil olmaqla, genişçeşidli istehsal və xidmət sektorları daxildir. Biznes subyektləri və istehlakçılar arasında kommunikasiya və məlumat mübadiləsinə şərait yaradaraq, İKT, cəmiyyətin, dövlətin və iqtisadiyyatın inkişafında dəstəkləyici rola malik olur. İKT-nin geniş miqyasda tətbiqi yeni iş yerlərinin yaradılmasına və məhsuldarlığın artmasına ciddi mənada təsir göstərir.\nİKT-nin tətbiq edildiyi sənaye sahələrində məhsuldarlıqda nəzərəçarpacaq artım müşahidə olunur və ən qabaqcıl texnologiyalardan istifadə edən KOS subyektləri daha sürətlə inkişaf edir.\nİKT sektorunun mühüm tərkib hissəsi olan telekommunikasiya infrastrukturu və texnologiyası biznes fəaliyyəti üçün xüsusi əhəmiyyət kəsb edir. Belə ki, telekommunikasiya sənayesi mobil cihazlar vasitəsilə aparılan əməliyyatlar, həmçinin elektron ödənişlər və digər elektron əməliyyatlar üçün platforma təşkil edir.\nÖlkədə rəqəmsal inkişafın səviyyəsi\nQloballaşma prosesində, informasiya texnologiyalarının sürətlə inkişaf etdiyi bir dövrdə bir sıra ictimai həyat təçrübələri elektron və rəqəmsal mühitlə əvəz olunub. Belə ki, İKT və şəbəkə texnologiyalarından istifadə nəticəsində iqtisadi əlaqələrin qurulması, lokal və qlobal şəbəkələrdən istifadə, iri müəssisələrdə korporativ şəbəkə və sistemlərin yaranması və s. bu kimi məsələlər iqtisadiyyatın bir sahəsi olan rəqəmsal iqtisadiyyatın yaranmasına səbəb oldu. Bunun əsasında inkişaf edən informasiya texnologiyaları cəmiyyətə e-kommersiya, e-ticarət, e-idarəetmə və e-hölumət kimi anlayış və faktları özü ilə bərabər gətirib.\nİqtisadiyyatın rəqəmsallaşması və rəqəmsal iqtisadiyyat quruculuğu dayanıqlı və təhlükəsiz infrastruktur quruculuğu ilə sıx bağlıdır. Çünki bir qayda olaraq dayanıqlı və təhlükəsiz infrastruktur olmadan həm iqtisadiyyatın rəqəmsallaşması, yəni iqtisadiyyatda, iqtisadi münasibətlərdə İKT-dən istifadə, həm də rəqəmsal iqtisadiyyata keçid və onun qurulması, yəni rəqəmsal texnologiyalar əsasında rəqəmsal məhsulların yaradılması – istehsalı mümkün ola bilməz.\nVətən müharibəsindəki möhtəşəm qələbədən, ərazi bütövlüyümüzün bərpa edilməsindən sonra dövlətimizin qarşısında Qarabağın bərpası və regionun iqtisadi inkişafının təmin olunması kimi vacib məsələlər dayanır. Ən vacib məsələlərdən biri regionun rəqəmsal inkişafına diqqət yetirməkdir.\nQarabağda qabaqcıl rəqəmsal texnologiyaların tətbiqi olduqca vacibdir. Çünki iqtisadi sahələrin tərəqqisi məhz rəqəmsal texnologiyaların köməyi ilə əldə olunur. Ölkə başçısı da işğaldan azad edilmiş ərazilərdə "ağıllı şəhər" və "ağıllı kənd" konsepsiyalarının reallaşmasına böyük əhəmiyyət verir.\nAzərbaycanda aparılan islahatlar, dövlət və özəl sektor tərəfindən icra edilən mühüm proqramlar rəqəmsal iqtisadiyyat quruculuğu üçün vacib baza yaradır. Regionun enerji və nəqliyyat mərkəzi statuslarına sahib olan Azərbaycanın artıq yeni dövrdə mövcud resurslardan, qabaqcıl dünya təcrübəsindən istifadə etməklə qısa zamanda rəqəmsal iqtisadiyyat qurmaq və regionun rəqəmsal mərkəzinə çevrilmək imkanı vardır.\nMüəllif: Sərxan Sənan


Bakcell şirkəti ölkənin gənc və istedadlı developerlərinə dəstək göstərmək üçün genişmiqyaslı AppLab inkubasiya proqramını həyata keçirir.\nAppLab proqramının fəaliyyətə başladığı 2014-cü ildən bəri müxtəlif avadanlıq və proqram təminatlarının tərtibi ilə məşğul olan yerli developerlər öz ideyalarını həyata keçirmək üçün “Bakcell”dən dəstək alırlar. AppLab Mərkəzinin dəstəyi ilə Azərbaycanın gənc mütəxəssisləri tərəfindən yaradılmış layihələrin bəziləri artıq Android və iOS əməliyyat sistemi ilə işləyən cihazlara yüklənə bilər.\nBunlardan biri olan “ARZoom” proqramı “tamamlanmış reallıq” (“augmented reality”) texnologiyası əsasında layihələndirilmiş yeni nəsil marketinq və reklam alətidir. İnteraktiv kontentin hər hansı bir çap materialına əlavə edilməsinə imkan yaradan bu innovativ platforma həm mobil, həm də veb şəbəkə idarəetmə panelləri vasitəsilə idarə olunur və öz multifunksionallığı, geniş imkanları və eyni zamanda sadəliyi ilə seçilir. Həmçinin bu platforma müştərilərə birbaşa çıxış imkanı verən “hədəfləmə” funksionallığına malikdir. Bu alətdən istifadə edən istənilən şirkət öz məhsullarını seçilmiş auditoriyaya yeniliyi ilə fərqlənən innovativ bir tərzdə təqdim edə biləcək. Bu layihə 2017-ci ildə Bakcell şirkətinin AppLab mərkəzində inkubasiya prosesindən keçib və artıq 5000 istifadəçi tərəfindən Google Play və App Store rəqəmsal platformalarından yüklənib.\n“ARZoom” proqramı Fərid və Araz Davudov qardaşları və onların komandası tərəfindən Bakcell-in innovativ AppLab mərkəzinin avadanlığı və geniş imkanlarından istifadə edərək yaradılıb. Gənc developerlərimiz artıq ilk böyük müştərisini qazanıb. Belə ki, “ARZoom” komandası ən son texnologiya əsasında qurulmuş reklam xidmətlərinin göstərilməsi üçün öz artırılmış reallıq platforma xidmətlərini Türkiyənin məşhur mebel şirkətinə təqdim etməyə başlayıb. Buna baxmayaraq, platformanın daha da təkmilləşdirilməsinə yönəlmiş tədbirlər davam etdirilir və bu yaxınlarda proqrama “yerləşmə əsaslı artırılımış reallıq” (“location-based AR”) and “müasir təsvir tanınma” (“Advanced image recognition”) texnologiyaları əsasında yeni funksionallıq əlavə edilib.\n“Mənim fikrimcə Bakcell-in dəstəyi olmasaydı, biz bu uğuru əldə edə bilməzdik. AppLab proqramı gənc developerlər üçün innovativ bir platformanı təmin etməklə onların ideyalarını həyata keçirməyə kömək edir. Ümid edirəm ki, bu layihə gənc startapçılara dəstək göstərməyə davam edəcək və biz yerli gənclərin daha böyük uğurlarının şahidi olacağıq”, deyə Fərid Davudov bildirib.\nQeyd edək ki, “ARZoom” platforması Bakcell şirkətinin AppLab lahiyəsinin digər məzunları ilə birgə Bakutel-2017 sərgisinin çərçivəsində Bakcell stendində təqdim edilib və sərginin qonaqları tərəfindən böyük maraqla qarşılanıb.\nAppLab layihəsinin iştirakçıları şirkətin AppLab Mərkəzində təqdim olunan pulsuz İnternet, masa və təlim imkanları ilə yanaşı üzərində işlədikləri proqram təminatı və cihazların inkişaf etdirilməsi və sınaqlardan keçirilməsi üçün tələb olunan ən son avadanlıqlardan yararlanmaq imkanına malikdirlər. İnnovasiya sahəsində lider olan Bakcell gənc nəslin nümayəndələrinə inkişaf imkanları, məsləhətlər və hətta innovativ ideyaların həyata keçirilməsi üçün tələb olunan dəstəyi göstərməyə hazırdır.


6 ildən sonra yenidən Şamaxıda » Tibbqazeti.az\n6 ildən sonra yenidən Şamaxıda\n«Tibb qəzeti»nin səhiyyə müəssisələrində xəstələrə göstərilən tibbi xidmətin səviyyəsi, onların dərman vasitələri və qida ilə təminatı, eləcə də şərait və sanitar-gigiyenik vəziyyət barədə müntəzəm olaraq apardığı araşdırmalar silsiləsindən növbəti səfərimiz Şamaxı rayonunadır.\nAltı il əvvəl elə bir ciddi nöqsana rast gəlmədiyimiz Şamaxı RMX-ya bu dəfə saat 10:30-da çatdıq. İlkin təəssürat kimi onu deyə bilərik ki, bu tibb ocağının həyəti və korpusları öz abadlığı, gözəlliyi ilə diqqəti cəlb edir. Bu da təsadüfi deyil – xəstəxana 2008-ci ildə Səhiyyə Nazirliyi tərəfindən kompleks şəkildə əsaslı təmir olunub.\nAtalarımız «əvvəl evin içi, sonra çölü» deyiblər. Amma biz ənənəmizə uyğun olaraq “evin” çölündən başladıq: həyətdə bir qədər ayaq saxlayaraq, xəstə yanına gəlib-gedənlərdən bəzilərini söhbətə tutduq, buradakı vəziyyətlə bağlı onların fikirlərini öyrənməyə çalışdıq. Və bu məqsədlə sorğu-sual elədiyimiz 4-5 nəfərin hamısından təxminən eyni sözləri eşitdik. Xəstələrin dərman, yemək və şəraitlə bağlı heç bir çətinliyi olmadığını deyən müsahiblərimiz həkimlərin öz işlərinə vicdanla, insafla yanaşmasından da razılıq elədilər.\nBeləcə, həyətdəki sorğumuzu tamamlayıb, xəstəxanaya daxil olduq və üz tutduq Qəbul otağına. Bizim kimliyimizi öyrənən növbətçi həkim bu barədə baş həkim Elxan Məmmədova məlumat verdi. Beləliklə, həkim-terapevt İslam Ağayevin müşayiəti ilə xəstəxanaya baxış keçirdik.\nTibb müəssisəsi ümumən təmirli olduğundan, «Qəbul otağı»nda şərait normal səviyyədədir. O kifayət qədər ilkin tibbi yardım preparatları və lazımi avadanlıqlarla da təchiz olunub. Növbətçilik cədvəlinə görə həmin vaxt xəstələrin qəbuluna məsul olan həkim Y.Cabbarov və tibb bacısı C.Gülməmmədova iş başında idilər. Səhiyyə Nazirliyinin əmri ilə stasionar xəstələrin müalicəsində pulsuz istifadə olunan preparatların siyahısının lövhə şəklində divardan asıldığını, həmçinin «Qəbul jurnalı»nda lazımi qeydlərin dəqiq aparıldığını da nəzərə alsaq, burada heç bir çatışmazlığa rast gəlmədik.\nKliniki laboratoriya haqqında da xoş sözlər söyləmək olar – gözəl şərait, analiz aparmaq üçün müasir avadanlıqlar, təmizlik, səliqə-sahman, saxlanma qaydalarına ciddi əməl olunan kifayət qədər reaktiv… Amma burada bir məqam bizdə sual doğurdu: laboratoriyanın işçiləri tibbi tullantıların müvafiq tələblərə uyğun məhv edildiyini bildirsələr də, bunu təsdiq edən aktlar yox idi.\nDaha sonra Poliklinika şöbəsinə baş çəkib, oradakı vəziyyətlə maraqlandıq. Burada da şəraitə söz ola bilməzdi, xəstələrə ambulator xidmət göstərmək üçün hər bir imkan yaradılmışdı. Amma «Davamiyyət jurnalı»na diqqət yetirərkən ciddi bir nöqsana rast gəldik – qrafikə əsasən iş vaxtı olan bəzi işçilər işdə yox idilər.\nİndi isə xəstəxananın daxili aptekindəyik. A.Əfəndiyevanın rəhbərlik elədiyi əczaxanada şərait müvafiq tələblərə uyğundur. Xüsusi səliqə-sahman, aptek mebeli, qapalı və açıq şkaflar, soyuducu, kondisioner, narkotiklər üçün dəmir seyf və sair burada preparatların saxlanma qaydalarına əməl olunduğundan xəbər verirdi. Qeydə aldığımız yeganə çatışmazlıq isə o oldu ki, əczaxana termometr və hiqrometrlə təchiz edilməmişdi.\nƏsas məsələyə gəlincə, dərman ehtiyatı baxımından bolluq idi. RMX-nın şöbələrinin, həmçinin kəndlərdə fəaliyyət göstərən tibb ocaqlarının lazımi preparatlarla təminatı ilə də maraqlandıq. Sənədləri nəzərdən keçirdikdə məlum oldu ki, bu baxımdan heç bir problem yoxdur. Aptekin müdiri bildirdi ki, rayon xəstəxanalarının dərmanla təchizatı Səhiyyə Nazirliyinin səlahiyyətinə keçdikdən sonra bu sahədəki çatışmazlıqlar aradan qalxıb: “Özünüz də gördüyünüz kimi, xeyli dərman ehtiyatımız var. Buna görə həm kollektivimiz, həm də xəstələrimiz adından Səhiyyə Nazirliyinə minnətdarıq».\nBəs, görəsən, Şamaxı RMX-da xəstələrin yeməklə təminatı nə vəziyyətdədir? Bu suala cavab almaq üçün bu dəfə üz tutduq qida blokuna. Mətbəxdə şərait gözəl, avadanlıqlar təzədir, xəstələri yeməklə təmin etmək üçün hər bir imkan var. Baş aşpaz Z.İsmayılova bizimlə söhbət əsnasında həmin gün xəstələrə səhər və günorta verilmiş, həmçinin axşama nəzərdə tutulan yeməkləri sadaladı. Qeyd edək ki, onun dedikləri eynilə menyuda da öz əksini tapmışdı. Bundan əlavə, mətbəxin işlək vəziyyətdə olduğu yeməklərdən saxlanılmış nümunələrdən də görünürdü. İşçilərin hamısının tibbi müayinədən keçdiklərini də buraya əlavə eləsək, mətbəxdə vəziyyət ürəkaçan idi. O ki qaldı ərzaq anbarına, burada həm yaxşı şərait, həm də xeyli məhsul var idi. Onların saxlanmasına da lazımi səviyyədə əməl olunurdu.\nNəhayət, xəstələrlə söhbət eləmək üçün üz tutduq palatalara. Əvvəlcə 4 gündür Cərrahiyyə şöbəsində yatan müsahimizi dinləyək: «Mən buraya gələndə ağır vəziyyətdə idim. Amma əməliyyatdan sonra özümü yaxşı hiss edirəm. Sağ olsunlar, həkimlərdən razıyam. Dərmanları da özləri verirlər. Şərait də ki, göz qabağındadır. Nədən narazı qalaq ki? Bütün bunlara görə Səhiyyə Nazirliyinə mənim razılığımı, minnətdarlığımı çatdırın».\nBu da övladı Uşaq xəstəlikləri şöbəsində yatan valideynin dedikləri: «Oğlumu 2 gündür buraya gətirmişəm. Heç bir narazılığım yoxdur. Dava-dərman bir yana, hər gün üç dəfə yemək də verirlər. Əvvəllər belə şey yox idi».\nDoğum şöbəsində söhbət elədiyimiz pasiyentlər də burada onlara göstərilən tibbi xidmətdən razı qaldıqlarını, şəraitin, dərman və yeməklə təminatın onların ürəyincə olduğunu vurğuladılar.\nQeyd edək ki, şöbələrdə olarkən dərman təminatı ilə bağlı həkimlərin də fikirlərini öyrəndik. Son vaxtlar bu baxımdan böyük irəliləyiş olduğunu deyən müsahiblərimiz buna görə Səhiyyə Nazirliyinə öz təşəkkürlərini bildirdilər.\nAraşdırma zamanı Şamaxı RMX-da sanitar-gigiyenik normalara lazımi səviyyədə əməl olunub-olunmamasına da diqqət yetirdik. Xəstəxana təmirli olduğundan şərait normaldır. Bununla yanaşı, hər tərəfdə təmizlik nəzərə çarpırdı. Konkret sterilizasiya məsələsinə gəldikdə isə, bütün şöbələrdə xüsusi nizam-intizam var idi. Sterilizasiya jurnalında qeydlər dəqiq aparılmış, bikslər markalanmışdı. Amma tibbi tullantıların qaydalar çərçivəsində məhv edildiyi bildirilsə də, bunu təsdiq edən aktlar yox idi.\nBeləliklə, Şamaxı RMX-dakı vəziyyəti olduğu kimi oxucularımızın nəzərinə çatdırdıq. Sözümüzə araşdırma zamanı eşitdiyimiz razılıqların daimi olması, irili-xırdalı bütün nöqsanların aradan qaldırılması arzusu ilə nöqtə qoyuruq.


İdliblilər Türk əsgərinə təşəkkür etdilər | TRT Azerbaycan\nİdliblilər Türk əsgə...\nİdliblilər Türk əsgərinə təşəkkür etdilər\nİdlibdə yaşayan suriyalılar böyük və kiçik hər kəsə şəfqət göstərən Türk əsgərlərinə təşəkkür edib.\n30.07.2020 ~ 03.08.2020\nTürkiyə Milli Müdafiə Nazirliyinin sosial media hesablarından paylaşım edilən videoda İdlibdə yaşayan suriyalıların görüntüsü yer alıb.\nVideoda yardımlarına görə Türk əsgərlərinə təşəkkür edən suriyalıların bu ifadələri yer alıb:\n"Türk əsgərləri böyük və kiçik hər kəsə hörmətlə yanaşırlar. Bizə çox yaxşı davranırlar. Allahın lütfü və onlarla olan vəziyyət keçmişdəkindən daha yaxşıdır. Ailələrini qoyub bizim üçün bura gəliblər, artıq 3 ildir burdadırlar Vəziyyətin daha yaxşı olacağına ümid edirik".\nEtiketlәr: #Türk əsgərləri , #İdlibdə yaşayan suriyalılar , #Milli Müdafiə Nazirliyi\n"Zeytun budağı" əməliyyatı bölgəsində 20 terrorçu saxlanılıb\nSuriyadakı "Zeytun budağı" əməliyyat bölgəsində terror aktı törətməyə hazırlaşan terror təşkilatı PKK/YPG üzvü olan 20 terrorçu nəzarət altına alınıb.\nSuriyanın İdlib bölgəsində 24-cü birgə patrul xidməti yerinə yetirilib\nBu barәdә Türkiyәnin Milli Müdafiә Nazirliyindәn verilәn mәlumatda bildirilib.\nBәşәr Әsәd rejimi İdlibә sızmağa cәhd göstәrib\nSuriyadakı hәbi müxaliflәr vә Bәşәr Әsәd rejiminә qarşı olan silahlı qruplaşmalar İdlib deeskalasiya zonası sәrhәdlәri daxilindәki Cebeli Zaviyә bölgәsinә sızmağa cәhd göstәrәn rejim qüvvәlәrinin qarşısını alaraq çox sayda silahlını zәrәrsizlәşdirib.\nDünyanın ilk “Covid-19” peyvəndi Rusiya tərəfindən təsdiqləndi\nV.Putin “Covid-19” peyvəndini təsdiq etdi


Afrika heç kəsi və heç nəyi bağışlamır (Son Hissə) » Qadin.Net ~ İlk milli qadın portalı... Azərbaycan xanımlarına...\n-Evdən gedəndə qəndin, çörəyin tikələrini də say. Bir anlıq sarsılır, "sarsaqlama" deyib gedirdi.\nAldanıldığımı, məhəbbətimin boş, mənə düşmən adama uğradığını çoxdan anlayırdım. O məni bir qadın, bir insan hesab eləmirdi. Bəzən sərxoş dostları ilə birlikdə gecəyarıyacan ona xidmət etdikdə, bu həyasız sırtıqların gözləri ilə məni yeməsinə, əllərinin sərt hərəkətilə arxama, sinəmə vurmalarına əhəmiyyət vermir, qeyri-təbii şəkildə bərkdən gülürdü. Qonaqlar getdikdən sonar qabları da yığışdırmağa macal vermədən sərxoş canavar acgözlüyü ilə üstümə cumur, istəmədiyim halda, zorla, qəzəbli bir kinlə məndən zövq alırdı. Bütün bunlara baxmayaraq mən yenə də ərinə sadiq arvad kimi o, gecələr gec qayıdanda yatmır, gündüzlər gec gələndə yemir, onu gözləyirdim. O isə xəbər vermədən hardasa əylənir, yeyib-içir, ac–susuz yolunu gözlədiyimi bilə-bilə mənə işgəncə verirdi. O, mənə xidmətçi qədər də əhəmiyyət vermirdi. Haqq vermədən işlətdiyi xidmətçi olduğumu sonra anladım, amma gec anladım. Ceyms bir şey itirməmişdi, həm pulsuz xidmətçi, həm də zövqünü oxşayan və xəstə olmadığını qətiyyətlə bildiyi qadın əldə etmişdi. Daha ona nə lazım idi ki…\nZülmünü artırdıqca səbrim tükənsə də, iqtidarım məni tərk etsə də, ayrıla bilmirdim. Bir tərəfdən kor məhəbbətim, bir tərəfdən də el qınağı məni Ceymsə qul eləmişdi. Şikayət yerim, üz tutacaq yerim yox idi. Hara gedəcəkdim? Atamdan-anamdan utanırdım…Qohum-əqrəbanın, nənəmin qarğış və kinayələri ürəyimi əsdirirdi. Özümü günahkar, onları haqlı hesab edirdim. Taxsır məndə idi, ona görə də cəzamı özüm çəkməli idim. Ən yaxın dostlarıma belə ürəyimi açıb deyə bilmirdim. Güləcəklərindən, istehza edəcəklərindən, ləkəli məhəbbətimi, öz-özümə, irqimə, rəngimə, millətimə xəyanət etdiyimi üzümə çırpacaqlarından qorxurdum.\nİndi isə artıq qəlbimdə məhəbbət və nifrət bir-birinə qarışmışdı.Hansı hissi daha çox yaşadığımı bilmirdim….\n-Hadisə baş verən gecə Ceyms çox gec qayıtdı. Gecəyarıdan keçənəcən otağımda oturub kitab oxuyur, yolunu gözləyirdim. Binaya yaxınlaşan hər maşın səsi məni diksindirir, pillələrlə qalxan hər addım səsi məni yerimdən qaldırırdı. Ceyms isə gəlmək bilmirdi, gözlərim yazıda olsa da qulağım səsdə idi. Nə oxuduğumu bilmirdim… Gündüz 7 saat xəstəxanada çalışmış, sonra evə qayıdıb dincəlmədən yemək hazırlamış, pal-paltar yumuş, məni vaxtilə genişliyi ilə sevindirən, indi isə üzüb əldən salan nəhəng otaqları süpürüb-silmişdim. Yorğunluq mənə qalib gəldi, nə vaxt yuxuya getdiyimi bilə bilmədim. Səhər gözümü açan kimi saata baxdım. İşə gecikirdik. Vaxta bircə saat qalmışdı .Ceymsin otağına keçdim. Nə zamansa qayıdıb, öz açarı ilə qapını açıb yatmışdı. Hərəsini bir tərəfə atdığı paltarları yığın-dərin eləyə-eləyə onu güclə yuxudan oyatdım. Deyinə-deyinə qalxdı. Sanki gec gəlməsində, az yatmasında, tez durub işə getməsində mən müqəssir idim. Hər ikimiz gecikirdik, hər ikimiz geyinməli, yeməli, eyni yolu getməli, eyni vaxtda işdə olmalı idik. Amma mən yemək, ona lazım olan başqa paltar və əşyaları hazırladıqca o, yuyunub bəzənir aram-aram özünə lazım işlər görürdü. Mənə yardım etməyi ağlına belə gətirmirdi, hələ üstəlik deyinir, söylənirdi. Mətbəxdə ona sevdiyi, hər səhər adəti üzrə südlü çayla yediyi qrenkiləri hazırlamaqla məşğul idim. Çörək tikələri yanmasın, eyni bərabərdə qızarsın deyə bütün fikrim tavada idi.\nGörünür Ceyms məni səsləyib, nə isə istəyib, mən isə eşitməmişəm. Birdən ağır bir şeyin kürəyimə toxunduğunu duyub silkələndim və mətbəxdən xolla açılan qapiya tərəf çevrildim. Ceyms əllərini belinə vurmuş, şortidən aşağı çılpaq qalan ayaqlarını genış-genış açıb durmuş, deyirdi:\n-Ay heyvan, səninlə deyiləm? Karsan? Ay qara meymun. Bütün nəsli qara meymun olandan nə törər?....Qara meymun, qara meymun, qara meymun….\nO, bu sözü üç dəfə dedi. Qəlbimə üç zərbə dəydi. Ceyms məni çox təhqir etmişdi, dözmüşdüm. Amma, bu dəfə səbr kasam daşdı, o təkcə məni deyil, ata-anamı, nəslimi, millətimi, mənsub oluğum irqi təhqir edirdi. Bu təhqiramiz “qara meymun” sözləri ağlımı başımdan uçurdu. Mətbəx bıçağını qapıb nə vaxt üstünə cumduğumu, dəlicə məhəbbətlə sevdiyim bədənə neçə zərbə vurduğumu bilmədim. Qanı axdıqca sevinirdim. Mən onu əsl insan məhəbbətilə sevmişdim. O isə heyvanlıq edib anlamadığı, böyük məhəbbəti təhqir etdi. Sevən insan olmaq, sevilən heyvan olmaqdan daha yaxşıdır.\nAili susdu. Zalda əksəriyyəti yerlilərdən ibarət olan xalq onun tərəfində idi. Ölənə acıyan yox idi. Hətta Ceymsin bir neçə gün əvvəl təyyarə ilə uçub gəlmiş qohumları belə duruxmuş, donub durmuşdular. Vəkil də dalğındı.\nAilinin danışdıqları hakimi də şaşırmışdı. O bütün zənci qəlbi ilə qadını duyur, dərk edir, dərdinə şərik olurdu. Lakin o, hakim idi. Zaldan qalxan uğultunu kəsmək üçün göyümtül dırnaqlı qara barmağını ağ sədəf zəngə basdı, sükut tələb etdi. Məhkəmənin sabaha təxirə salındığı elan olundu.\nHekayş xoşuma gəldi təşəkkür\n26 mart 2014 12:12\no, qeder onun gununde olan qadinlarimiz varee demek esl sevgide adami canavara donderir sebirde day bir yereqedde xebere gore minnetdaram.\n5 oktyabr 2013 22:13\nAilini heç qınamıram,düzdür insanı öldürmək günahdır,ancaq Ceyms onu elə həddə gətirmişdi ki,o buna məcbur oldu.\nHeyf Aili gənc ikən həbsxanaya düşdü,dəyərsiz birinə görə,ancaq buna təssüfləndim.\nFəridə xanım,sağ olun Əzizə Cəfərzadənin maraqlı hekayəsini bizimlə paylaşdığınız üçün.\n29 sentyabr 2013 19:45\nTam bawdan sonacan oxudum cox maraqli idi .Ibratamiz bir hekaye idi kim ise meni tehqir ede biler amma menim neslimi ,soyumu,milletimi tehqir ede bilmez.Men bu qiza haqq verirem.Bele yazilar davamli olsun\n25 sentyabr 2013 20:07\n24 sentyabr 2013 19:16\n24 sentyabr 2013 12:32\nBəs qərar nə olacaq? Axır ki,səbr qasası doldu.Bu qədər zülümə dözmək olar.Çox gec anladı. Ceymsin onu sevmədiyini..\nMaraqla 3 -hissəsinidə oxumuşam.Təşəkkürlər.\n23 sentyabr 2013 22:53\nESLINDE BU BIR VEHWILIKDIKI SANKI QIZDA GUNAH YOXDU,NE OLURSA OLSUN INSAN CANINI ALMAQ BOYUK GUNAHDI.REZZONASA OXWADIYE BIR AZ ANA OVLAD QATILLERINI ELE GOSTERIRLERKI SANKI GUNAHSIZ MELEKLERDI...TEXRIBATDI..OGLAN VICDANSIZ QIZ VEHWILIK TOREDIB TEWEKKURLER MARAQLA 3 HISSENI OXUDUM ..COX SAGOLUN/\n23 sentyabr 2013 19:06\nSeher tezden oxudum acgozlukle, amma yazmaga indi vaxtim oldu. Feride, cox tesirli bir hekayeni bizimle bolusduyun ucun cox sagol.\n23 sentyabr 2013 16:13\nDJ BIBIXANIM ,\nHər birinizə ayriliqda təşəkkür edirəm.\n23 sentyabr 2013 16:00\nbütün hissələri maraqla oxuduğum kimi bu hissənidə maraqla oxudum .həmişə özündən razı kimisə alçaldan kişilərin sonu bax belədə olmalıdı nifrət edirəm yuxarıdan aşağiya baxanlara .çox təşəkkür edirəm davamlı xəbərlər\n23 sentyabr 2013 14:53\nellerine saqliq qizim .cox maraqla oxudum.men bele yasilari oxuyanda sanki ozum oluram o eserdeki qadinin yerinde\n23 sentyabr 2013 14:47\n23 sentyabr 2013 14:36\nüč hissenin üçünüde maraqla oxudum çox gözel hekayedi çox teşekkur edirem amma bele son gözlemirdim.\nMinetdaram Feride xanim maraqlidi amma mehkemenin qeraei neden aciqlanmadi eserde,yeqin bu da yazicinin secimidir Mence ozune hormet qoyan her bir kes tehqiri layiq olmadigi tehqiri goturmemelidir ,\n23 sentyabr 2013 13:15\nNiye son? Bes nece olacaq?yeqin cezasi yungul olar\n23 sentyabr 2013 12:52\noxumamis cunku hoselem catamadi bacim yazn ellerin derd goremesin\n23 sentyabr 2013 11:46\nBes davami :( ?maraqli idi\n23 sentyabr 2013 10:04\ncox maraqlidi devamli olsun\n23 sentyabr 2013 09:13


Zərdabda hər hektardan 20 sentnerdən çox pambıq istehsalı proqnozlaşdırılır\nAna səhifə » Sosial » Zərdabda hər hektardan 20 sentnerdən çox pambıq istehsalı proqnozlaşdırılır\nZərdab rayonunda kütləvi pambıq yığımına başlanılıb.\nRayon icra hakimiyyətindən AZƏRTAC-ın bölgə müxbirinə bildirilib ki, cari mövsümdə Zərdabda 3232 hektarda bol məhsul yetişdirilib. Hər yerdə yığıma ciddi hazırlıq görülüb. Ağır zəhmət bahasına yetişdirilən “ağ qızıl”ın toplanmasına 5000 nəfərdən çox işçi qüvvəsi cəlb olunub. Məhsulun daşınması üçün kifayət qədər texnika ayrılıb. “Ağ qızıl”ın 50 faizinin pambıqyığan maşınlarla toplanması nəzərdə tutulub. Bu məqsədlə sahələrin kənarları hamarlanıb, texnikanın rahat hərəkəti üçün şərait yaradılıb.\nZərdablı pambıqçılar ilk günlərdə 61 tondan çox məhsul yığıblar. Əksər ərazilərdə, o cümlədən Bəyimli qəsəbə, Körpükənd, Şahhüseynli, Alıcanlı və bir sıra digər ərazi vahidlərində məhsul toplanışı daha mütəşəkkil təşkil olunub.\nQeyd edək ki, Zərdab pambıqçıları bu mövsümdə hər hektardan orta hesabla 20 sentnerdən çox məhsul götürmək əzmindədirlər.


"Təxminən 15 gün əvvəl qardaşımdan bizə məktub verdilər. Orada yaxşı olduğunu yazırdı. İki gün əvvəl isə Şahbaza vermək üçün bizdən məktub aldılar. Onların səhhətində dəyişikliklə bağlı "Qızıl Xaç"dan hər hansı məlumat almamışıq. Belə bir şey olsa, hər halda xəbər verərdilər".\nQeyd edək ki, Şahbaz Quliyev və Dilqəm Əsgərov 2014-cü ildən erməni girovluğundadır. Düşmən "məhkəmə"sinin qərarı ilə Ş.Quliyev 22 il, D.Əsgərov isə ömürlük azadlıqdan məhrum edilib. Onlar 2020-ci ilin oktyabrınadək Şuşa qalasında saxlanılıb. Ordumuzun Şuşaya daxil olması ilə girovları Ermənistana köçürüblər.


Qatil təlxəkdən məğlub krala\nQəddarlıq, qana hərislik, özünün bədbəxtliklərinə görə bütün insanlığı suçlama fiziki və mənəvi qüsurluluğun bəlasıdır. Yəni “Mən özümü özümdən qopara bilmirəmsə, öz içimdə özümdən iyrənəcək qədər yaramazamsa, qoy hər kəs mənim içimdə dəfn olunsun” demək elə də asan deyil. Amma bunu yaşayan və bu yaşantıları ilə bütün insanlığı vahimədə saxlayan diktatorlar, zahiri və batini qara olan ağ dünyanın qaniçənləri olub və olacaq.\nÖtən həftə Azərbaycan Dövlət Gənc Tamaşaçılar Teatrının səhnəsində bu qan saçan qəhrəmanlar çələngini bir daha gördük. Qozbel, eybəcər, ruhunu şeytana təslim edəndən sonra krallığa yüksələn III Riçardın simasında. Səhnədə bəzən Stalin, bəzən Hitler, bəzən Beriya, bəzən də diktator arzulu digər məlum məşhurlar sıralandı. Onları sıralayan isə görkəmli rejissor, fərqli üslublar ustası, Xalq artisti Cənnət Səlimova idi. Böyük ingilis şairi və dramaturqu Uilyam Şekspirin 450 illiyi şərəfinə səhnələşdirilən tamaşa həm də rejissorun özünün 75 illik yubileyinə hədiyyəsi idi.\nŞekspirin eyniadlı pyesi əsasında hazırlanan ikihissəli fars tamaşaçını özünə cəlb edə, səhnəyə kökləyə bildi. Maraqlı nüanslarla dolğun tamaşanın səhnə tərtibatçısı Rusiyanın Xalq rəssamı Stanislav Benediktov, xoreoqrafı Rusiyanın Əməkdar incəsənət xadimi Sergey Qritsay, bəstəkarı Firudin Allahverdi idi. Dördlüyün işinin maraqlı alındığını, bir-birini tamamladığını bəri başdan vurğulamaq istərdik.\nƏsərdə müəllif faktoru və mövzu aktuallığı var: hakimiyyət, Şekspirin digər əsərlərində də qeyd etdiyi kimi, qanlı oyun, oyunçuları isə sonucda qurbandır. Dövrün gözlənilməz hadisələri, qütbləşən insan münasibətləri və bütün hallarda hərisliyin hər türlü bəlanın başında durması bu faciəni də müasir, canlı tuta bilir.\nTamaşa vicdan hissindən məhrum olunmuş, taxt-taca sahib olmaq üçün doğmalarını belə öldürtməkdən çəkinməyən, cinayətləri ilə ad çıxaran, səhnəyə gah Stalin, gah Beriya, gah Hitler, gah da Don Juan kimi çıxan qozbel və qolu iflic olan III Riçardın əməllərindən bəhs edir.\nƏsrlərin ustadının xəcil etdiyi kralı rejissor Cənnət Səlimova əməllicə kompleksləşdirə bilmişdi. Yəni əsrlər əvvəlin rəzil qaniçənini, əslində çoxlarına maraqlı olmayan nə bilim neçənci ingilis kralını sonrakı dövrlərin tiranları ilə sintez edərək canlı, real, yəni əsrə, zamana daşıya bilmişdi. Onu da deyim ki, bu transformasiya uğurla alınmışdı. Bu mənada tamaşa özündə peşəkar rejissor axtarışlarını və Şekspir teatrallığını birləşdirib, kompozisiya halını almışdı.\nJanrı qanlı fars kimi müəyyənləşdirilən tamaşanın qəhrəmanı hakimiyyət yolunda heç kimə acımır. Nə qadınını, nə anasını, nə dostlarını ehtiraslarına fəda etməkdən çəkinmir, hətta özünü belə sevmir. Tac-taxta gedən yolda ona heç bir varlıq mane ola bilməz. Bilmədi də. Rejissorun təqdimatında baş qəhrəman səhnə boyu qaniçən təlxəkdən bədbəxt kraladək - hər halında inandırıcı ola bildi.\nO bu mənada bəzən istədiyinə çatmaq, özünün şıltaq və amansız arzularını realizə etmək üçün hər şeyi qurban verməyə hazır təhlükəli qadına da bənzəyirdi. Riçard (Əməkdar artist Şövqi Hüseynov) tənha varlıq, yalquzaqdır. Özünün komplekslərindən, içini didib-dağıdan qara arzularından qaça bilməyəcək qədər də bədbəxt. Diqqət mərkəzində qalmaqdan ötrü yeganə şeyin diktə və güc, qorxu və qəzəb olduğunu da bildiyi üçün bu silahına sarılıb. Amma canavar ruhunda qadın ehtiraslılığı da var. Qardaşı arvadı Annaya (Əməkdar artist Gülər Nəbiyeva) və digər qardaşının qızı Balaca Yelizavetaya (Roza İbadova) qarşı itaətkarlıq və razılıq hissində inandırıcı olmasa da, biganə də deyil. Hər iki hissində qəddar, hiyləgər və xudbindir. Amma bütün bunlara rəğmən o, baxımlı, hərəkətləri izlənilən qəhrəmandır.\nÜmumən bu tipli pyes-monoloqlarda vahid qəhrəman olur və o, tamaşanın əsas açarı rolunu oynayır. Bu xilaskarlıq Ş.Hüseynovda mükəmməl alınmışdı. Çünki o, rejissorun əslində nə istədiyini özünün oyun sərbəstliyi və bu üslubun tərəf-müqabillərinə müsbət sirayətinə nail olmuşdu. Oyunçular ondan asılı yox, sadəcə öz oyunlarına cavabdeh, azad ifaçı idilər. Yəni III Riçard əsas qəhrəman olsa da, digər obrazlar onun kölgəsində itmirdi.\nAktyor aparıcı qüvvə olmanın səadətində öz obrazını ustalıqla, məsuliyyətlə, bir az da yaradıcı sevinclə, həyəcanla ifa edir. Dəyişmələrini - prototiplərinin ruh halını sezdiyindən çətinlik çəkməsə də, Don Juanlığında daha səmimi görünür, daha xoş təsir yaradır. Onu da deyim ki, məhz bu səhnələr - ehtiraslı rəqs və plastika, yaradıcı ampluada oyun azadlığı aktyoru hər anlamda səhnəyə hakim edə bilmişdi.\nAktyor bunu tamaşanın finalında daha usta və daha bitkin ifadə edirdi. Belə ki, gözünü qan tutmuş III Riçard həlledici döyüşdən qabaq yuxuya gedir. Yuxusunda öz qurbanlarını, qanını tökdürdüyü, öldürtdüyü adamları görür. Onlar dörd bir tərəfdən onun üstünə gəlir, lənətləyirlər. Tamaşanın cövhərinin məhz bu səhnə olduğunu aydın sezən aktyor əsas məqamlarda ifadələri asanlıqla çatdıra bildi.\nXüsusən finalda məğlub olan, tək qalan və boş meydanda ölülərin arası ilə qaça-qaça at arabası istəyən, “Taxt-tacımı bir at üçün verirəm”, - deyə bağıra-bağıra məhvinə imza atan kralın fəlakətinə bütün gücünü səfərbər etmişdi.\nBu atla bu dünyadan, günahlarından, özündən qaçmaq istəyən, amma nə yazıq ki, törətdiklərindən, özündən qaça bilməyən, sonda Tanrı ilə, özü ilə, günahları ilə təkbətək qalan III Riçard uğurlu səhnə finalını yaşadı.\nTarixi xronikadan ibarət olan tamaşanın yaradıcı heyəti, əlbəttə ki, genişdir. “III Riçard”ın səhnə təcəssümündə əsas tipajdan heç də geri qalmayan oyun nümayişi yetəri qədərdir. Bu anlamda qadınları - Kraliça Yelizaveta (Mehriban Abdullayeva), Ledi Anna (Əməkdar artist Gülər Nəbiyeva) oyun üslubları və dramatik məqamların təzahür imkanları ilə fərqlənirdilər. York hersoqinyası (Güşvər Şərifova), eləcə də ifritə qadın ruhuna sarılmış Marqarita (Təhminə Məmmədova) inandırıcı, bütün fəci elementlərin oyunda birləşdirilmə mexanizmində mükəmməl alınmışdı.\nKişi rollarının ifaçılarına gəlincə, hersoq Bekingem (Xalq artisti Ağaxan Salmanlı), eləcə də bitkin və uduzmuş Klarens (Əməkdar artist Nofəl Vəliyev) səhnədə böyük planda çıxış edərək, baş qəhrəmandan heç də asılı olmayan - onun kölgəsində yer almayan, öz dramatizmlərində inandırıcı bir oyun sərgiləyirlər.\nUels şahzadəsi (Hüseyn Nağıyev), York hersoqu (Süleyman Abbasov), Riçmond (Elnur Kərimov), Borçer-kardinal (Əməkdar artist Vahid Əliyev), Yepiskop (Eyvaz İbrahimov), Rivers (Ədalət Əbdülsəməd), Qrey-lord (Ramil Məmmədov) və digərləri öz üzərinə düşən işi icra etdilər. Yəni qatil kralın faciəsinin uğurlu həllinə öz töhfələrini verdilər və faciəli sonun həqiqətini birgə səsləndirdilər: bütün qələbələrin sonunda bir məğlubiyyət gerçəyi var.\nTamaşa bu notlarla bitdi və heyət alqışlandı. Sonra səhnədə rejissor və teatrın direktoru, Əməkdar artist Mübariz Həmidov göründü. O bütün kollektivi yeni premyera, tamaşanın quruluşçu rejissoru, Xalq artisti Cənnət Səlimovanı isə 75 illik yubileyi münasibətilə təbrik edərək onlara ASSİTEJ-Azərbaycan Milli Mərkəzinin və Gənc Tamaşaçılar Teatrının diplomlarını təqdim etdi.\nBeləcə, klassik nümunəyə yeni gözlə baxmağı bacaran Cənnət Səlimovanın “III Riçard”ı da özünə səhnə haqqı qazandı.\nMədəniyyət.- 2015.- 4 fevral.- S. 13.


Övladlığa götürülən uşaqlar ögey olduqlarını bilməlidirlər? | Gənc Ailə\nAna Səhifə UŞAQLAR Övladlığa götürülən uşaqlar ögey olduqlarını bilməlidirlər?\nMərhum şairimiz Nüsrət Kəsəmənlinin “Biri vardı, biri yox…” başlıqlı şeirindən nümunə gətirdiyimiz bu bənddə qeyd olunduğu kimi, həyatda hər uşağa atalı-analı böyümək nəsib olmur. Elə körpələr vardır ki, ana nəvazişinə, ata qayğısına ən çox ehtiyac duyduğu anda ömründən bir boran gəlib keçir. Elə bir boran ki, onun şaxtası dəyən ürəyin kimlərinsə ocağına, oduna qızınmağı çox çətin olur. Həmin şəxslərin bir təsəllisi vardır ki, hamımızın bu həyatda hər şeyimiz olmur. Bu dünyada varımız olan şeylərlə olduğu kimi, yoxumuz olan, həvəsində, arzusunda olduğumuz şeylərlə də sınağa çəkilirik.\n“Ögey valideynlər tərk edilməkdən qorxurlar”\nMövzumuzla bağlı suallarımızı cavablandıran sosioloq Rəfail Həsənov bildirdi ki, belə uşaqlar övladlığa götürüldüyünü bilməlidirlər: “Uşaq özünü dərk etdikdən sonra uyğun şəkildə ona övladlığa götürüldüyü deyilməlidir. Ümumiyyətlə, bu məsələ heç kimdən gizli saxlanılmamalıdır”. R. Həsənovun sözlərinə görə, övladlığa götürülən uşaqlar kənar şəxslərdən, xüsusən də həmyaşıdlarından həmin məsələ haqqında nəsə öyrəndiyi təqdirdə, ciddi psixoloji sarsıntılar yaşayırlar: “İnsanlar əziyyət çəkib, doğma balası kimi böyütdükləri uşaqlardan həqiqəti ona görə gizlətməyə çalışırlar ki, tərk edilməkdən qorxurlar. Amma bütün hallarda övladlığa götürülən uşaqdan bunu gizlətmək mümkün deyil. Gec-tez bu uşaqlar övladlığa götürüldüyünü kimdənsə eşidəcəklər. Məlumat üçün bildirirəm ki, uşaqlarda liderlik, həmyaşıdlarından fərqlənmək istəyi güclü olur. Bu səbəbdən də övladlığa götürülən uşaqlar əksər hallarda həmyaşıdları ilə aralarında nəsə bir narazılıq yarandığı təqdirdə, qarşı tərəfdən bu xəbəri eşidir. Nəticədə də onların özünə inamı itir. Cəmiyyətə qaynayıb-qarışması, dostları, eləcə də onları övladlığa götürən şəxslərlə münasibətlərinin normallaşması çətin olur”.\nPsixoloq Elnur Rüstəmov isə söylədi ki, ögey valideynlərlə övladlığa götürülən uşaq arasında münasibətlərin düzgün qurulması çox önəmlidir: “Övladlığa götürülən uşaqların valideynləri ilə problemləri daha çox yetkinlik yaşlarında olur. Çünki bu yaşlarında olan uşaqlar fikirləşirlər ki, doğma valideynlərini tapsalar, bütün problemləri həll olunacaq. Belə uşaqların bir qismi isə doğma valideynlərini tapıb nə üçün atılması, günahlarının nə olması və s. kimi onları narahat edən suallarına cavab almaq istəyirlər. Çünki bu yaşda onları narahat edən çox sayda cavabsız sualları olur”. E. Rüstəmovun sözlərinə görə, ögey valideynlərə, həmçinin övladlığa götürülən uşaqlara psixoloji dəstək mütləq lazımdır: “Övladlığa uşaq götürən şəxslər daimi narahat olurlar. Onlar düşünürlər ki, övladları valideynlərinin ögey olmasını öyrəndiyi təqdirdə, evi tərk edəcəklər. Təcrübə göstərir ki, övladlığa götürülən uşaqlarla ögey valideynlər arasında problem daha çox kənardan yaradılır. Belə ki, uşaq valideynlərinin ögey olmasını əksər hallarda kənar şəxslərdən eşidir. Biz belə ailələrlə işləydimiz zaman uşağı bu xəbərə hazırlayırıq. Övladlığa götürülən uşaq 4-5 yaşlarına çatdığı zaman mütəxəssis tərəfindən bu xəbərə hazırlanmalıdır və eşitməli olduğu məlumatı ondan öyrənməlidir. Belə olan halda, bu xəbəri eşidən uşaq heç vaxt düşünmür ki, valideynləri onu aldadıblar”\nGeriHamilə xanımınızın bədəninə lağ etməyin, yoxsa... - Kişilər oxusun! İrəli“Mən”dən qurtulun, “biz” olun


Kamil Nəbiyev və Murad Əliyev fəxri kürsünün ən yüksək pilləsində\nMayın 25-28-də Şüvəlan qəsəbəsindəki Ağır Atletika Akademiyasında keçirilən 15 və 17 yaşadək (2001-2002-ci il təv. və 2003-2005-cü il təv.) yeniyetmə oğlan və qızlar arasında Azərbaycan birinciliyində ikinci yarış gününə start verilib. Körpücük üzərinə ilk olaraq yaşı 15-ə qədər olan oğlanlar arasında 62 və 69 kq çəki dərəcəsdə mübarizə aparan atletlər çıxıblar.\n62 kq çəki dərəcəsində toplam 178 kq (78+100) nticə ilə Kamil Nəbiyev layiq görülüb. Gümüş medala 175 kq (75+100) nəticə ilə Nurlan Məmmədzadə, bürünc medala isə 162 kq (72+90) nəticə ilə Sənan Sahibov sahib çıxıb.\n69 kq çəki dərəcəsində toplam 216 kq (101+115) nəticə ilə Murad Əliyev layiq görülüb. Gümüş medala 190 kq (90+100) nəticə ilə Səlimxan Mürşüdov, bürünc medala isə 163 kq (70+93) nəticə ilə Canəli Əsədov sahib çıxıb.\n1. Nəbiyev Kamil 2003 Bakı Spartak 57.8 78 100 178\n2. Məmmədzadə Nurlan 2004 Qazax Zirvə 56.5 75 100 175\n3. Sahibov Sənan 2004 Qobustan Zirvə 57.6 72 90 162\n4. Məlikov Soltan 2004 Neftçala Zirvə 57.40 73 88 161\n5. Əkbərov İsmayıl 2004 Neftçala Zirvə 56.9 50 55 105\n6. Hüseynov Zaur 2004 Qazax UGİM 62.0 70 – –\n7. Həsənov İlşad 2003 Neftçala Zirvə 57.9 0 – –\n1. Əliyev Murad 2003 Sumqayıt Zirvə 63.6 101 115 216\n2. Mürşüdov Səlimxan 2003 Qobustan Zirvə 68.8 90 100 190\n3. Əsədov Canəli 2003 Qobustan UGİM 68.8 70 93 163\n4. Hacıyev Həsən 2003 Sumqayıt Zirvə 63.6 61 75 136\n5. Məmmədov Nəcəf 2004 Qazax UGİM 65.1 40 40 80\n6. Kazımlı Elcan 2004 Qazax UGİM 66.9 30 35 65\n7. Məmmədov Nazim 2003 Bakı Təhsil 66.6 50 – –


Bədbəxt olmaq | Frans Kafka | Ədəbiyyat | Kayzen\nBədbəxt olmaq | Frans Kafka\n26 sentyabr 2014, 19:57\nArtıq dözülməz olduqda – bu bir noyabr axşamında baş vermişdir- məm otağımdakı ensiz palazın üstündə qaçış zolağında olduğu kimi o tərəf- bu-tərəfə qaçırdım və pəncərədən işıqlanmış küçəni gördükdə qorxdum, geriyə döndüm və otaqdakı güzgünün dərinliyində növbəti hədəfi aldım və qışqırdım, səsimi eşitmək üçün, bilirdim ki, ona heç kim hay verməyəcək və heçnə onu zəiflətmək iqtidarında deyil, o heç bir maneəsiz ucalır və hətta boğulsada kəsilmir, – bu zaman divarda bir qapı açıldı, tələm-tələsik açıldı, çünki, tələsmək lazım idi və hətta daşlı küçədəki araba atları da döyüşdə vəhşiləşmiş atlar kimi kişnəyərək dal ayaqları üstünə qalxdılar.\nTam qaranlıq, lampaları sönmüş dəhlizdən ruh şəklində kiçik bir uşaq peyda oldu və qəribə yırğalanan döşəmə taxtasının üstündə ayaqlarının ucunda durdu. Otaqdakı zülmət onun gözlərini kor etdi və əlləri ilə sifətini örtmək istədi, amma pəncərədən küçəyə boylanıb sakitləşdi, orada küçə fənərləindən qalxan işıqlı buxar qaranlığa qərq olunmuşdu. Uşaq sağ dirsəyini divara söykəyərək açıq qapıda dayanmışdı və xaricdən gələn hava axını onun ayaqalarını, boynunu və gicgahlarını sığallayaraq keçirdi.\nMən bir müddət ona baxdım, sonra dedim “Salam” və sobanın ekranı qarşısından pencəyimi götürdüm, çünki mən onun qarşısında belə yarıçılpaq durası deyildim. Mən bir anlığa ağzımı açdım ki, dərindən nəfəs alıb həyacanımı söndürə bilim. Ağzımın dadı qaçmışdır, kipriklərim titrəyirdi, qısası, mənə bircə bu gözlənilən qonaq çatışmırdı. Uşaq hələ də divarın yanında əvvəlki yerində durmuşdur, sağ əlini divara basmışdır, və yanaqları qızarsa da, barmaqlarının ucunu basan, ağardılmış divardakı codurlardan doymaq bilmirdi. Mən soruşdum:\n-Siz əminsiniz ki, mənim yanıma düz gəlibsiniz? Bu yanlışlıq deyil ki? Bu böyük evdə yanlışlıq həmişə mümkündür. Mənim adım Eləbelədir, üçüncü mərtəbədə yaşayıram. Deməli sizin görmək istədyiniz mənəm?\n– Sakit, sakit, – uşaq dedi, – hər şey qaydasındadır.\n– Onda otağa daxil olun, mən qapını örtmək istəyirəm.\n– Qapını mən indicə örtdüm. Özünüzə zəhmət verməyin. Ümumiyyətlə sakitləşin.\n– Zəhmət deyil. Amma bu dəhlizdə bir dəstə adam yaşayır, əlbəttə onlar mənim tanışlarımdır; onların çoxu bu dəqiqələrdə işdən qayıdırlar; onlar hər hansı otaqda söhbət eşidən kimi, söhbətə qarışmaq iqtidarında olduqlarını düşünürlər ki, nəyin baş verdiyinin içinə yetsinlər. Bu belədir. Burada bir şey etmək mümkün deyil. İş günü qurtardı; onlar bir müddət azaddırlar; onlar boş vaxtlarını kimə həsr etməlidirlər? Onu deyim ki, sizin özünüz də bunu bilirsiniz. İcazə verin qapını örtüm.\n– Hə, nə olsunki? Nə danışırsınız? Məndən olsa qoy bütün binadakılar içəriyə daxil olsunlar. Yenə də təkrar edirəm, qapını bağlamışam, fikirləşirsiniz ki, təkcə siz qapı bağlaya bilirsiniz? Mən hətta açarla qapını kilitlədim.\n– Onda hər şey qaydasındadır. Mən başqa heçnə istəmirəm. Açarla kilitləməyə ehtiyac yox idi. Siz ki, artıq buradasınız, özünüzü rahat hiss edin. Siz mənim qonağımsınız. Mənə tam etibar edə bilərsiniz. Özünüzü evinizdəki kimi hiss edin. Mən sizi nə burada qalmağa, nə də getməyə məcbur etmirəm. Mən bunu deməliydim? Siz məni yaxşı tanımırsınız?\n– Yox. Sizin bunların deməyinizə ehtiyac yox idi. Daha doğrusu siz bunu deməyə məcbur deyildiniz. Mən hələ uşağam, bu qədər mərəkə nəyə lazımdır?\n– Heçnə olmaz. Əlbəttə siz hələ uşaqsınız. Amma elə də balaca deyilsiniz. Siz artıq böya-başa çatmısınız. Əgər siz qız olsaydınız, mənimlə bir otaqda tənha qalmağa icazə verilməzdir.\n– Bu haqqda narahat olmağa dəyməz. Mən demək istəyirdim ki, mən sizi yaxşı tanıyıram, bu mənə heçnə vəd eləmir, sadəcə olaraq sizin yalan danışmaq cəhdinizi azaldır. Buna baxmayaraq siz mənə kompliment deyirsiniz. Qurtarın bu oyunu, qurtarın, xahiş edirəm. Əlavə olaraq onu deyim ki, mən sizi hər yerdə və hər şəraitdə tanımıya bilmirəm, ələlxüsus da belə qaranlıqda. Yaxşı olardı ki, Siz işığı yandırmağa icazə verəsiniz. Yox, olmasa yaxşıdır. Hər halda Sizin məni təhdid etməyinizi unutmayacağam.\n– Necə? Mən sizi təhdid etdim? Boş verin. Mən sizin nəhayət burada olmağınıza çox şadam. Mən dedim “nəhayət”, çünki artıq çox gecdir. Mən sizin belə gec gəlməyinizi anlaya bilmirəm. Ola bilər ki, mən sevindiyimdən həyacanlı olaraq boş-boş şeylər danışmışam və siz bunu düz başa düşməmisiniz. Mən belə danışdığımı boynuma alıram, mən sizi təhdid etmişəm. Amma Siz allah mübahisə etməyin. Amma Siz buna necə inana biıərdiniz? Siz məni necə incidə bilərsiniz? Siz nəyə görə burada olduğunuz qısa müddəti hər vəclə korlamağa çalışırsınız. Hətta sizə baxanda kənar şəxs belə daha diqqətli olardı.\n– Buna inanıram, guya böyük bir şey olub! Mən təbiətən sizə hər hansı bir yad adamdan daha yaxınam. Bunu siz də bilirsiniz axı, bu narayılıqlar nəyə alzımdır? Siz mənə deyin ki, oyun oynayırsınız, onda mən o saat gedərəm.\n-Belə? Siz bunu mənə deməyə cürət edirsiniz? Çox qabasınız. Unutmayın ki, siz mənim otağımdasınız. Siz barmaqlarınızı dəli kimi mənim divarıma sürtürsünüz. Mənim otağım, mənim divarım! Bundan əlavə sizin dedikləriniz təkcə özbaşnalıq deyil, həm də gülməlidir. Siz deyirsiniz ki, sizin təbiətiniz sizi mənimlə belə danışmağa məcbur edir. Doğrudan? Sizin təbiətiniz sizi məcbur edir? Bunu eşitmək çox xoşdur. Sizin təbiətiniz mənimkidir və əgər mən sizə təbii olaraq nəzakət göstərirəmsə, onda siz də mənə qarşı başqa cür ola bilməzsiniz.\n– Bu nəzakətdir?\n– Mən keçmişdən danışıram.\n– Bilirsiniz mən sonra necə olacağam?\nVə mən gecə masasına yaxınlaşdım və onun üstündəki şamı yandırdım. Həmin anda mənim otağlmda nə qaz, nə də elektrik işığı vardı. Mən bir müddət masanın qırağında oturdum, bundan bezənə qədər, sonra paltomu geyindim, divandan papağı götürdüm və şamları üfürdüm. Otaqdan çıxanda kreslonun ayağına ilişdim.\nPilləkəndən aşağı enəndə bizim mərtəbədə yaşayan kirayəçi ilə rastlaşdım.\n– Yenə evdən çıxıb gedirsən, avara!- dedi o, və iki pillə arasında tarımlanmış ayaqları üsütndə durdu.\n– Bəs neynəməliyəm? — soruşdum mən.\n— İndicə mənim otağımda ruh var idi.\n– Siz bunu elə deyirsiniz ki, elə bil şorbanın içindən saç teli tapmısınız.\n– Deyəsən zarafat edirsiniz. Amma unutmayın, ruh, ruh olaraq qalır.\n– Həqiqi sözümdür. Bəs onda necə, əgər adam ruha inanmırsa?\n– Yəni demək istəyirsiniz ki, mən ruhlara inanıram? Mənə bu inamsızlığını faydası nədir?\n– Çox sadə. Sizin otağınıza ruh gəldikdə qorxunu üstələməyə çalışın.\n– Amma məsələ qorxmaqda deyil. Əsas qorxu hadisənin səbəbindən qorxmaqdır. Və bu qorxu qalır. O mənə əzab verir. – Mən əsəbiləşməyə başladım və həyacandan çiblərimidə eşələndim.\n— Əgər siz ruhdan qorxmursunuz, onda nəyə görə gəlişinin səbəbini ondan soruşmadınız?\n– Siz yəqin ki, heç ruhla söhbət etməmisiniz. Onlardan heç vaxt dəqiq bir şey eşitmək olmur. Ordan, burdan. Bu ruhlar deyəsən öz mövcudluqları haqqında daha çox tərəddüd edirlər, nənki biz, amma əlbəttə bu onların zəifliyinin qarşısında elə də təəccüblü bir şey deyiil.\n– Bilirsiniz, mən eşitmişəm ki, onları yedizdirmək olar.\n– Siz yaxşı məlumatlısınız. Bu mümkündür. Amma kimin buna həvəsi var?\n– Niyə ki? Məsələn əgər bu qadın ruh olarsa,- dedi o və yuxarı pilləyə qalxdı.\n– Hə, hətta belə olan halda da dəyməz,- mən dedim.\nMən özümə gəldim. Qonşu daha da yuxarıya qalxdı, məni yaxşı görmək üçün o aşağıya əyilərək boynunu uzatdı.\n– Yenə də, — mən qışqırdım, — əgər sən yuxarıya gəlib mənim otağımdakı ruhu götürsən, səninlə mənimki qurtardı.\n– Mən sadəcə zarafat etdim, — dedi o və başını geriyə çəkdi.\n– Onda lap yaxşı, — mən dedim.\nƏslində rahatca gəzməyə getmək olardı. Amma mən özümü çox tənha hiss etdim, ona görə də, otağa qalxıb yatmağa üstünlük verdim.\n, Franz Kafka\nMüğənni Jozefina | Frans Kafka\nİmtahan | Frans Kafka\nTacir | Frans Kafka\nBalaca qadın | Frans Kafka\nDönüş | Frans Kafka\nÇaqqallar və ərəblər | Frans Kafka\nKafka haqqında 10 fakt\n28 sentyabr 2014, 00:10\nQısa hekayələri xoşlayıram, lakin, bu hekayəni həvəslə oxumağa başlasamda, bir sıra orfoqrafik səhvlər, xüsusən də «siz»-lərin çoxunun baş hərfinin böyük hərflərlə yazılması, bu hekayəni oxumağa qarşı həvəsimi öldürdü və yarıda saxladım. Düzdür, orfoqrafiya və qrammatikanı mükəmməl şəkildə bilmirəm, heç düşünmürəmdə bu səhvləri görmək üçün bunları mükəmməl bilməyə ehtiyac var, sadəcə cüzi diqqət lazımdır. Apollon doğurdan da çox nümunəvi istifadəçidir və mən də zamanla özümə ondan bəzi şeyləri nümunə götürməyə çalışmışam. Əminəm ki, bu xırda səhvlər onun nəzərindən qaçıb və bu səhvləri tezliklə düzəldəcək ki, istifadəçilər ona baxıb nümunə götürəndə belə səhvləri normal qəbul etməsinlər.\n89 üzv · 511 topik · RSS


Xətaİ DSMF-də dövlətin milyonları necə oğurlanır?\nwww.XALQXEBER.az » Sosial » Xətaİ DSMF-də dövlətin milyonları necə oğurlanır?\nDSMF Xətai şöbəsinin müdiri Elçin Məmmədovun və işçilərinin məcaraları\nƏmək və əhalinin sosial müdafiəsi naziri Səlim Müslümovun bunlardan xəbəri varmı?\nPrezident İhlam Əliyev keçirdiyi müşavirələrdə dəfələrlə məmurlara xəbərdarlıq edərək onların xalqın xidmətçiləri olduğunu bildirib, məmurlardan vəzifə səlahiyyətlərini yerinə yetirməyi, vətəndaşların problemlərini vaxtında həll etməyi tələb edib. Vəzifə səlahiyyətlərini yerinə yetirməyən, dövlətin verdiyi səlahiyyətlərdən şəxsi mənafeləri üçün istifadə edən çox sayda məmur dövlət başçısının tapşırığı ilə cəzalandırılıb. Amma təəssüf ki, bəzi məmurlar bundan nəticə çıxartmayıb, yenə də öz bildiklərini edirlər, dövlətin verdiyi səlahiyyətləri şəxsi mənafeyə çevirərək öz var-dövlətlərini artırırlar.Belələrindən biri də Dövlət Sosial Müdafiə Fondunun (DSMF) Xətai rayon şöbəsinin müdiri Elçin Məmmədovdur. Onunla bağlı ilginc məlumatlar göndərilib. Bu yazıda həmin məlumatları oxucularımıza təqdim edəcəyik.\nİddiaya görə, Xətai rayonunda fəaliyyət göstərən və vergi sistemində qeydiyyatda olan kiçik və orta biznes sahiblərindən hər kvartal yığılan məcburi dövlət sığorta haqqı qeyri-qanuni yollarla mənimsənilir. Belə ki, obyekt sahibləri hər ay üçün 51 manat olmaqla kvartal ərzində 153 manat ödəməlidir. Lakin Elçin Məmmədovun komandası biznes sahibləri ilə anlaşaraq kvartal üçün 100 manat alırlar. Bu vəsaitin 51 manatı 1 ay üçün məcburi dövlət sığorta haqqı olaraq büdcəyə köçrülür. Qalan 2 ay isə obyektin işləməməsi ilə bağlı sənəd tərtib olunur. Hər ay 1000-ə yaxın obyektdən toplanan pulları nəzərə alsaq, Elçin Məmmədovun dövlətə nə qədər ziyan vurduğunun şahidi olarıq. Məlumatda bildirir ki, həmin obyektlərdə çalışan işçilərin sayı 80 faiz azaldılır. Bu işdə Elçin Məmmədovun əsas müttəfiqi Dövlət Əmək Müfəttişliyinin Xətai rayon şöbəsi və onun müdiridir.\nMənbə Elçin Məmmədov və komandasının dövlət sığorta haqqının ödənilməsi prosesindən qeyri-qanuni yollarla yayındırdığı obyektlərin bəzilərinin siyahısını təqdim edib: Həzi Aslanov metro stanasiyasının ətrafında fəaliyyət göstərən "Muxara" dönərxanasını, "Oven, "Buta", "Elay Telekom", "Xanım əlləri", "Təndir evi, "Alfa Omega", "Urfa" restoranı, "Afko" ayaqqabı mağazası, "Chicas butik", "Baby sun" uşaq aləmi, "Dənizçi" çay evi, Nərgiz hədiyyələr, "Dəbli" geyim mağazası, "Məhəllə" marketi, "Bargello" geyim mağazası, "Qrand" super marketi, "Osmanlı" pərdə-tül mağazası, "Aysu" gözəllik salonu və s. Bu siyahıda daha yüzlərlə belə obyekti var. Hamısını sayı sizi də, özümüzü də yormaq istəmirik.\nSəlim Müslimov şöbədə baş verənlərdən xəbərsiz olsa da, Elçin Məmmədov və adamları fərqli açıqlamalar verir. Onlar müxtəlif tədbirlərdə deyirlər ki, yığdıqları pulun yarısını vaxtlı-vaxtında nazirliyə verirlər. Hətta bir az da irəli gedərək şəxsən Səlim Müslimovun adını çəkirlər ki, guya birbaşa onlarla işləyir və himayə edir. Amma mənbə əksini iddia edir. "Nazirin bu korrupsiyalaşmış şəbəkədən xəbəri yoxdur. Ola bilsin ki, nazirlikdəki hansısa məmurla əlaqələri var və onun tərəfindən himayə edilirlər. Ona görə Səlim Müslimov bura yoxlama göndərsə daha yaxşı olar. Həm rəhbərliyi ləkələmək istəyən bu rüşvətxorların üzə çıxmasına səbəb olar, həm də dövlətdən oğurlanan milyonlarla vəsait büdcəyə yönəldilər" deyə mənbə bildirir.\nMəlumatlandıran mənbə həmçinin Elçin Məmmədovun nazirlikdən çıxaralıması ilə bağlı da danışır. Onun sözlərinə görə Əmək və Əhalinin Sosial Müdafiəsi Nazirliyində inspektor vəzifəsini tutan şöbə müdiri məlum qadın olayından sonra işdən çıxarılıb. Bir müddət işsiz qaldıqdan sonra Xətai DSMF-yə işə düzəlib. Daha sonra isə nazirliyin yüksək rütbəli əməkdaşlarından birinə rüşvət verərək şöbə müdiri olmağa nail olub.İddiaya görə, Elçin Məmmədov qadınlara olan zəifliyindən burda da əl çəkmir. Onun hətta zaman-zaman bəzi qadın əməkdaşları ilə şəxsi münasibətlər qurduğu iddia olunur. Ümumiyyətlə DSMF müdirinin eyş-işarət məclislərinə böyük pullar xərclədiyi, məclislərdə daim alicənablıq etdiyi bildirilir.\nMəlumatda bildirilir ki, Eçlin Məmmədov Qəbələdə dəyəri yarım milyon manatla ölçülən dəbdəbəli villa tikdirib. Həmçinin Bakı şəhərində həyat yoldaşının və yaxın qohumlarının adına çox sayda mənzil, obyekt və s. alıb. Şöbə müdirinin bir neçə lüks avtomobili var ki, onların ən ucuzu hazırda sürdüyü 2012-ci il buraxılışlı 30 min manat qiyməti olan "Prado” du.


Prezident İlham Əliyev və birinci xanım Mehriban Əliyeva Ağdam şəhərində » Atributinfo.az\nXezerxeber.az xəbər verir ki, dövlətimizin başçısı Ağdamda Azərbaycanın üçrəngli bayrağını qaldırdı. İyirmi yeddi ildən sonra işğaldan azad olunan Ağdamda indi dövlət bayrağımız qürurla dalğalanır. Bu görüntüləri hər bir azərbaycanlı fəxrlə və böyük sevinclə izləyir.\nPrezident İlham Əliyev Məkkədən gətirdiyi "Qurani-Kərim”i Ağdam məscidinə bağışladı.\nBiz beynəlxalq müstəvidə böyük işlər apardıq və mən öz çıxışlarımda xalqa bu barədə kifayət qədər məlumat vermişdim. Bu gün, müharibə başa çatandan sonra və hətta müharibə dövründə bütün dünya, bütün Azərbaycan xalqı gördü ki, bunun nə qədər böyük əhəmiyyəti var idi. Əgər biz münaqişənin həlli üçün lazımi hüquqi baza yaratmasaydıq, bu gün problemlərlə üzləşə bilərdik. Biz bütün beynəlxalq təşkilatlarda ədaləti, beynəlxalq hüququ tanıyan, əks etdirən qərar və qətnamələr qəbul etdirdik. BMT Təhlükəsizlik Şurasının 4 qətnaməsi 1993-cü ildə qəbul edilmişdir. Amma ondan sonra biz BMT Baş Assambleyasının qətnamələrini, İslam Əməkdaşlıq Təşkilatının qətnamələrini, Qoşulmama Hərəkatının, Avropa Parlamentinin, Avropa Şurası Parlament Assambleyasının qərar, qətnamələrini qəbul etdirərək münaqişənin həlli üçün çox möhkəm hüquqi baza yaratdıq. 2003-cü ildən bu günə qədər bütün bu lazımi addımlar atıldı və biz siyasi müstəvidə qələbə qazandıq. Eyni zamanda, iki il bundan əvvəl Avropa İttifaqı ilə Azərbaycan arasında paraflanmış "Tərəfdaşlıq prioritetləri” sənədində də Azərbaycanın suverenliyi, ərazi bütövlüyü və sərhədlərimizin toxunulmazlığı haqqında açıq ifadələr var. Bu, bizim böyük uğurumuzdur. Çünki uzun illər ərzində biz buna nail ola bilməmişdik. Bəzi beynəlxalq təşkilatlar işğalçını öz adı ilə çağırmaq istəmirdilər. Bəzi beynəlxalq təşkilatlar işğalla bağlı qəbul edilmiş sənədlərdə işğalçının kim olduğunu göstərmək istəmirdilər. Hətta BMT Təhlükəsizlik Şurasının 4 qətnaməsində Ermənistan işğalçı dövlət kimi göstərilmədi. Orada "erməni qüvvələri” yazılmışdı.\nBiz informasiya müharibəsində qələbə qazandıq. Biz Xocalı soyqırımı haqqında dünyaya dolğun məlumat verdik. Xocalı soyqırımı haqqında dünyada məlumat yox idi. "Xocalıya ədalət!” kampaniyası, 10-dan çox ölkə tərəfindən Xocalı soyqırımının soyqırımı kimi tanınması demək olar ki, münaqişə ilə bağlı həqiqəti əks etdirən mənzərəni yaratdı və dünya ictimaiyyətinə çatdırdı.\nBu gün mən Ağdam məscidinə Məkkədən gətirdiyim "Qurani-Kərim”i bağışladım. Mən xoşbəxt adamam ki, dörd dəfə Məkkə ziyarətində olmuşam. Bir dəfə rəhmətlik atamla, üç dəfə isə Prezident kimi. Xoşbəxtəm ki, mən ailə üzvlərimlə bərabər müqəddəs Kəbənin içində dualar etmişəm. Hər bir insanın ürəyində nə varsa, mənim ürəyimdə də eyni duyğulardır. Etdiyim duaların arasında birinci duam torpaqlarımızın işğaldan azad edilməsi idi. Allahdan xahiş edirdim, mənə güc versin ki, biz torpaqları işğalçılardan azad edək, o xoşbəxtliyi bizə nəsib etsin, biz yenə də dədə-baba torpağımıza qayıdaq.


Bakıya hər biri 519 min AZN olan 300 avtobus gətirilir - FOTOLAR\n02 sen 2019, 17:28\nBakıya Türkiyədə istehsal edilən 300 yeni avtobus gətirilir.\nYeniavaz.com BAKU.WS-ə istinadən xəbər verir ki, Bakı Nəqliyyat Agentliyinin (BNA) sifarişi ilə “BMC Otomativ Sanaye ve Ticaret A.S.” şirkəti tərəfindən istehsal edilən avtobuslar yaxın aylarda Bakı yollarında istismara veriləcək.\nPaytaxta gətirilən həmin avtobusların əsasən daha çox şikayət olunan, problemlər yaşanan xətlərdəki avtobusları əvəz edəcəyi və Bakıətrafı qəsəbələrə işləyən marşrut xətlərinə buraxılacağı gözlənilir.\nBNA-nın sözçüsü Mais Ağayevin açıqlamasına görə, hazırda avtobusların gətirilməsi davam etdirilir. O bildirib ki, avtobusların 28-i 12 metrlik, 20-si isə 18 metrlikdir. M.Ağayev avtobusların qiyməti haqqında isə məlumatlı olmadığını söyləyib.\nMəlumat üçün bildirək ki, Bakı Nəqliyyat Agentliyinin (BNA) 300 avtobusun tədarükü ilə bağlı elan edilmiş tenderin qalibi “BMC Otomativ Sanaye ve Ticaret A.S.”. İki qurum arasında 2018-ci il oktyabr ayının 23-də şirkətlə müqavilə bağlanılıb.\nMüqaviləyə əsasən Bakı üçün istehsal edilən avtobuslar “BMC Procity (12 M) CNG” və “BMC Procity (18 M) CNG” modelləridir. Avtobuslar sıxılmış qazla işləyir. 12 metrlik avtobus 90 sərnişin (30 oturacaq + 60 ayaq üstə), 18 metrlik avtobus isə 165 sərnişin (38 oturacaq + 127 ayaq üstə) tutumuna malikdir.\nAdları qeyd edilən bu avtobusların “BMC” şirkətinin saytındakı rəsmi satış qiymətləri ilə sizi tanış edirik:\nModel `Rəsmi qiymət Gömrük vergisi Yekun qiymət\n“BMC Procity (12 M) CNG” `204 min 200 avro\n`(381 min 880 manat 36 faiz\n137 min 476 manat 519 min 356 manat\n“BMC Procity (18 M) CNG” `Qiymət göstərilməyib\n18 metrlik modelin CNG versiyasının qiyməti göstərilməsə də, dizel versiyası 1 milyon 675 min lirəyə satılır. Bu da gömrük vergisi ilə birlikdə Azərbaycan valyutası ilə 668 min 278 avro edir. CNG versiyası isə dizel versiyasından daha bahadır.\n12 metrlik “BMC” avtobuslarından 280 ədəd gətiriləcəyini nəzərə alsaq, təkcə bu modelin BNA-ya 145 milyon 422 min 200 manata başa gəldiyini demək mümkündür. 18 metrlik versiyanın qiyməti dəqiq bilinmədiyi üçün neçəyə başa gəldiyi bilinmir.\nQeyd edək ki, 1964-cü ildə yaradılan “BMC” şirkəti müxtəlif təyinatlı avtobuslarla yanaşı, yük maşınları və hərbi texnikalar da istehsal edir. Bakı Nəqliyyat Agentliyi (BNA) ilə bağlanmış müqavilə şirkət tarixinə düşüb. Belə ki, bu vaxta qədər “BMC” heç bir ölkəyə və ya quruma bir dəfəyə 300 ədəd nəqliyyat vasitəsi satmayıb.


Azərbaycan Xalça Muzeyində “Xalçalar və əfsanələr. Çin təqvimi üzrə Yeni il” sərgisi açıldı - Frame.az\n15/02/2018 aquaviridis\t0 Comments\nAzərbaycan Xalça Muzeyinin direktoru, ICOM Azərbaycan Milli Komitəsinin sədri, sənətşünaslıq üzrə fəlsəfə doktoru Şirin Məlikova bildirdi ki, Çin təqviminə əsasən 2018-ci ilin fevralında it ili qədəm qoyur. Buna görə də layihə çərçivəsində təşkil olunan sərgi bu heyvanın təsvir olunduğu eksponatları əhatə edir. Sərgidə təqdim olunmuş xalçaların bir neçəsi muzeyin fondundan ilk dəfədir çıxarılır. “Bəşəriyyətə mühüm kəşflər bəxş etmiş Çin sivilizasiyası dünya incəsənətinə böyük təsir göstərib. Hər iki xalqın mədəniyyətində it obrazı insanı pis ruhlardan qoruyan müdafiəçi mənasını daşıyır”, – deyə muzeyin direktoru nəzərə çatdırdı. Şirin Məlikova ümid etdiyini bildirdi ki, Cin səfirliyi ilə muzeyin əməkdaşlığı bundan sonra da davamlı olacaq və bu layihə iki ölkənin muzeyləri arasında əlaqələrin qurulmasına təkan verəcək. “Bundan sonra da yeni layihələrin həyata keçirilməsinə, əlaqələrimizin genişlənməsinə əminəm. Mədəniyyət və incəsənət xalqları, ölkələri birləşdirən ən gözəl vasitədir”, – deyə Şirin Məlikova vurğuladı.\nTədbirdə çıxış edən Çinin ölkəmizdəki səfiri Vey Cinxua sərginin təşkilinə görə təşəkkür etdi və burada iştirakından məmnun olduğunu dedi. O, bildirdi ki, bütün münasibətlər xalqlar arasında olan əlaqələr müstəvisində inkişaf edir. “Bu sərgi iki ölkə arasında mədəni əlaqələri daha da inkişaf etdirəcək, möhkəmləndirəcək. Bir neçə gün sonra Çin xalqı it ilini qarşılayacaq. Xoşbəxtlik, uğur və ümid ifadə edən Çin Yeni ili bütün xalqı bir araya gətirir. Novruz bayramı azərbaycanlılara əziz olduğu kimi, bu bayram da Çin xalqına əzizdir.”, – deyə diplomat qeyd etdi.\n← Formula-1 yarışları Azərbaycan iqtisadiyyatına ümumilikdə 277,3 milyon ABŞ dolları gəlir gətirib\n“Kaspersky Lab”: Hakerlər “Telegram”da sıfır-gün boşluqlarını istifadəçilərin yoluxması üçün istifadə ediblər →


Islam Times - Tripoli üzərində NATO kölgəsi - Print Edition\n23 Aug 2011 04:50\nLiviya Xarici İşlər Nazirinin müavini Xalid əl-Qain son bəyanatında bu müzakirənin gizlinlərinə şərh verib. Sual olunur ki, nə üçün NATO və Norveç dövləti müzakirələrlə bağlı məlumat yayımlamayıb. Təsəvvür edin ki, müzakirələrlə eyni vaxtda Norveç hərbi qüvvələri Liviyanı havadan bombalayırdı. Müzakirələrdə müxbirlər iştirak etmirdi, görüş tam qapalı keçirilirdi.\nNATO qüvvələrinin təsadüfi olaraq inqilabçıların mövqelərini bombalaması da bu mövzu ilə bağlı ola bilər. Belə bir ehtimal irəli sürmək olar ki, Liviya inqilabçılarının bombardmanla bağlı istəklərinin həyata keçməməsinin səbəbi məhz bu olub. Bu məqamlardan biri almanların NATO əməliyyatlarında iştirakı ilə bağlıdır. Almanlar Liviyanın bombardmanında birbaşa iştirak etməyiblər. Almaniya dövləti bu ölkənin yaşıllar partiyasının istəyi əsasında bundestak federal məclisində elan etdi ki, hazırda 11 alman hərbiçisi Liviyaya qarşı əməliyyatların komandanlığında iştirak edir. Dövlət bildirdi ki, alman hərbiçiləri NATO-nun İtaliyadakı qərargahlarında Liviyaya qarşı hərbi əməliyyatların hədəflərini müəyyənləşdirirlər. Almaniya hökuməti bildirdi ki, alman hərbiçiləri əməliyyatlarda birbaşa iştirak etməyiblər. Bu bəyanatlar müxalif partiyanın təpkiləri altında səsləndi.\nƏlbəttə ki, Liviyada milli keçid şurası bütün inqilabi qrupları təmsil etmir. Aydın olan budur ki, Liviya xalqı həm Qəzzafi, həm də NATO-nu düşmən sayır. Qəzzafinin süqutundan sonra xalq NATO-nun hüzurunu qəbul etməyəcək. Bu sahədə artıq İraq təcrübəsi mövcuddur.\nNATO iki sualı cavablandırmalıdır. Əvvala, müzakirələrin gedişində Liviyanın bombalanması necə izah olunur? İkincisi, nə üçün müxalif qruplar arasında keçirilən müzakirələr dünyadan gizlədilir? NATO son həftələr boyu Qəzzafidən uzaqlaşıb, milli keçid şurasına üz tutub. Başqa sözlə, NATO işin başlanğıcında öz mənafelərinə uyğun bir sabitlik üçün çalışıb. Nəzərdə tutduğu modeli sınaqdan keçirmiş NATO Qəzzafi və onun müxaliflərinin paralel iştirakı ilə Tripolidə möhkəmlənmək istəyib. Bu halda o siyasi və iqtisadi rıçaqları əldə saxlaya bilərdi. Amma Liviya xalqının Qəzzafinin devrilməsini tələb etməsi, Qəzzafinin cinayətlərinin davamı NATO-nun planlarını alt-üst etdi. Belə bir şəraitdə NATO cəhd etdi ki, ikili oyununu kənara qoyub, müxaliflərin tərəfində dayansın. Son hadisələrə münasibətdə NATO-nun iqtisadi və siyasi ambisiyaları təsirli olub. Hadisələrin əvvəlində Qəzzafinin qanlı cinayətlərini ittiham etməyən Britaniya və İtaliya ümid edirdi ki, Qəzzafi hakimiyyətdə qala biləcək. Berluskoni və Kameron bu yolla neft alış-verişini əvvəlki formada davam edəcəyini gözləyirdilər. NATO-nun bəzi üzvləri Liviyada böyük sərmayələr yatırıblar. Hadisələrin qeyri-müəyyən istiqamətdə davamı onların ticarət fəaliyyətlərini dondurub, ciddi nigarançılıqlar yaradıb.\nStory Code: 93854


KEND EVİ 329 - QƏBƏLƏ RAYONU, VƏNDAM KƏNDİ\nŞərait: EV Qebele rayon Vendam qesebesinde, magistral yolun üzerinde bütün istirahet və eylence merkezlerine yaxın yerleşir. Evler yanaşı 3 evden ibaretdir. Her birinin ayrı-ayrı heyetleri ve yollari var.Yeni tikilmis Evin istenilen şəraiti mövcuddur: Kondisoner ,WiFi, televizor, kombi sistemi,hamamda isti pol və lazım olan bütün qab-qacaq. Həyətdə bisetka, manqal , somovar ve usaqlar ucun yellencek var. Əlavə nese lazım olarsa, təşkil etmək mümkündür. Evde 3 yataq otagi 1 qonaq otagi ve 8 yatacag var.\nQiymət: Qiymet adam sayından ve bayram gunlerinden asli olraq deyisir.Ve bu qiymet oz vetendaslarimiz ucun nezerde tutulmusdur Xarici vetandaslara qiymet ferli olur. Əlaqə:Elşən (050) 669-00-24\nEləcə də bax, Ucuz təyyarə biletini hardan əldə edək?